Əmisi oğlunun arvadı ilə eşq yaşayan Əliheybət: "Sənin başının gülləsi çatmır!" - VİDEO - Medianews\nƏmisi oğlunun arvadı ilə eşq yaşayan Əliheybət: “Sənin başının gülləsi çatmır!” – VİDEO\nNəşr edilib: 2019/10/08 16:10 Rubrika: Cəmiyyət Baxış sayı: 4119 Müəllif: Turan\nBAKU.WS xəbər verir ki, Xoşqədəm Hidayətqızının “Səni axtarıram” proqraqmında gərgin anlar yaşanıb. itkin düşən Aydının həyat yoldaşı Aidə İmanovanın ərinin əmisi oğlu ilə gizli eşq yaşadığı məlum olub.\n“Bu telefondan, nömrədən xəbəri olanın kişilikdən payı yoxdur. Xoşqədəm xanım, and olsun Allaha, bu ər axtarmır. Bura məni rüsvay, balalarımı bədbəxt etməyə çıxıb”.\n“Yadındadır Əliheydər, o nömrəni mənim doğum tariximə uyğun almışdın. Orta rəqəm mənim ayıma uyğun olmadı, dedin öz ayımın rəqəmini almışam”.\n“Ay qız, get işinlə məşğul ol! Heç mən sənin ayını, ilini bilirəm? Sən kimsən axı?! Sənin başının gülləsi çatmır!”\nXatırladaq ki, Aidə İmanova ötən verilişdə də həyat yoldaşı Aydın İmanovun yoxa çıxmasında Əliheybət İmanovdan (Aydının əmisi oğlu) şübhələndiyini bildirib: “Əliheybətin mənə qarşı isti münasibəti vardı. Dedi ki, sən mən deyənlərlə razılaş, Aydını özüm aradan götürüm, yox edim”.\n“Həyat yoldaşımın adını çəkmə ay qız, sən onun…


Dişlərin itirilməsi ürək xəstəliklərinə gətirib çıxarır – Alimlərdən xəbərdarlıq » Uluses.com.az\n06 okt 11:02 Oxunub: 13\nDiş toxumasının dağılmasından qaynaqlanan dişlərin itirilməsi ürək-damar xəstəliklərinin artmasına piylənmə, alkoqol və siqaretdən daha çox təsir edir.\n“Eurekalert” xəbər verir ki, belə bir nəticəyə alimlər gəliblər.\nİmam Məhəmməd ibn Saud İslam Universitetinin alimləri ABŞ-da 40-79 yaş arası 316588 insanın xəstəliyinin tarixini təhlil ediblər. Müəyyən edilib ki, ürək-damar xəstəlikləri olan şəxslərin 28%-i əvvəllər periodontal toxumaların parçalanmasına görə bir və ya bir neçə dişini itirib.\nBeləliklə, dişlərin itirilməsi ürək xəstəliklərinin inkişafına hətta piylənmə, ahıl yaş, alkoqol qəbulu, siqaret və diabetdən də daha güclü təsir göstərən amildir.\nTədqiqatçıların fikrincə, ürək xəstəliyi ilə ağız boşluğunda iltihabi proseslərin arasında əlaqənin müəyyən edilməsi inkişaf etmiş ölkələrdə ölümün səbəb olduğu ürək-damar xəstəliklərinin (hipertoniya, stenokardiya, insult) erkən diaqnostikasında və profilaktikasında kömək edəcək.\nErkən ölümün başlıca səbəbi açıqlandı maraqli / ust / manset Kababın gözlənilməz təhlükəsi açıqlandı dunya / maraqli / ust / manset Erkən ölümün yeni əlamətləri aşkarlanıb maraqli / ust / manset Cana zərər etmədən yeməyə nə qədər duz vurmaq olar? dunya / ust / manset Erkən ölümün qarşısını almağın yolu tapıldı gundem / sosial / dunya / ust / manset


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Gömrük Komitəsində Ümummilli Liderin anadan olmasının 96-cı ildönümü qeyd edilib\nMayın 10-da Dövlət Gömrük Komitəsində (DGK) ümummilli lider Heydər Əliyevin anadan olmasının 96-cı ildönümünə həsr olunan tədbir keçirilib.\nKomitənin mətbuat və ictimaiyyətlə əlaqələr idarəsindən AZƏRTAC-a bildirilib ki, DGK-nın sədri, gömrük xidməti general-leytenantı Səfər Mehdiyev Azərbaycanın qurucusu Ulu Öndərin həyat və fəaliyyətindən danışıb. Qeyd edib ki, ömrünü xalqının, dövlətinin çiçəklənməsinə həsr edən dahi rəhbər Vətən sevgisini hər şeydən üstün tutub. Müstəqilliyimizin əbədiliyini təmin edən Ümummilli Lider dərin dövlətçilik təcrübəsi, yüksək idarəçilik qabiliyyəti sayəsində Azərbaycanı regionun ən qüdrətli dövlətinə, beynəlxalq aləmin etibarlı üzvünə çevirdi. Ölkəmizin uzunmüddətli davamlı inkişaf strategiyasının təməlini qoyan ulu öndər Heydər Əliyev bütün sahələrdə köklü dəyişikliklər apararaq onun iqtisadi tərəqqisinə nail oldu.\nS.Mehdiyev bildirib ki, bütün dövlət təsisatları kimi gömrük orqanlarının da formalaşdırılması, ixtisaslı kadrlara, müasir infrastruktura malik olan strateji quruma çevrilməsi məhz Ulu Öndərin adı ilə bağlıdır. Dahi rəhbərin gömrük orqanlarının yaradılmasının 5 illiyi münasibətilə keçirilən mərasimdəki proqram xarakterli çıxışı Azərbaycan Gömrük Xidmətinin gələcək inkişaf strategiyasını, hədəflərini müəyyənləşdirdi. Gömrük sisteminin formalaşdırılması istiqamətində həyata keçirdiyi islahatlar, verdiyi tapşırıq və tövsiyələr qısa zaman kəsiyində Azərbaycan gömrüyünü təkmil bir quruma, dünya gömrük ailəsinin nüfuzlu üzvünə çevirdi.\nDiqqətə çatdırılıb ki, Ümummilli Liderin ideyalarının layiqli davamçısı Prezident İlham Əliyevin apardığı məqsədyönlü siyasət, dövlətimizin qüdrətlənməsinə, iqtisadi tərəqqimizin davamlılığının təmin olunmasına hesablanıb. Son illər bütün sahələrdə olduğu kimi, gömrük sistemində də aparılan islahatlar gömrük işinin daha da təkmilləşdirilməsinə, beynəlxalq ticarətin asanlaşdırılmasına, ölkəmizin ixrac potensialının və tranzit imkanlarının artmasına şərait yaradıb.\nÖtən ayın sonlarında Azərbaycan Gömrük Xidmətinin Ümumdünya Gömrük Təşkilatının Avropa Regionuna rəhbər seçilməsini Prezident İlham Əliyevin məqsədyönlü, tərəqqipərvər daxili və xarici siyasətinin nəticəsi kimi qiymətləndirən S.Mehdiyev gömrük orqanlarının daim dövlət qayğısı ilə əhatə olunduğunu da vurğulayıb.\nDGK-nın sədri Azərbaycan Gömrük Xidməti və gömrük əməkdaşlarının ümummilli lider Heydər Əliyev irsini daim yaşadacağını və onun ideyalarına sadiq qalacağını bildirib.\nUlu öndər Heydər Əliyevin dünya miqyasında nəhəng siyasətçi olduğunu vurğulayan Milli Məclis sədrinin birinci müavini Ziyafət Əsgərov Azərbaycanın dövlət müstəqilliyinin qorunmasında, ölkəmizin beynəlxalq arenada nüfuz qazanmasında Ümummilli Liderin əvəzsiz xidmətlərindən danışıb. Bildirib ki, müstəqilliyimizin ilk illərində ölkəmizin xarici təcavüzlərdən və təsirlərdən qorunmasında, daxildə sabitliyin bərqərar edilməsi, ordu quruculuğunun təmin olunmasında ulu öndər Heydər Əliyevin dərin zəkası, müstəsna idarəçilik qabiliyyəti mühüm rol oynayıb.\nÜmummilli Liderin müasir qanunvericilik bazasının yaradılması, bütün sahələrdə dövlət quruculuğunun və iqtisadi tərəqqinin təmin edilməsi məqsədilə atdığı uzaqgörən addımlardan danışan Z.Əsgərov bugünkü Azərbaycanın Heydər Əliyevin əsəri olduğunu və onun ideyaları yaşadıqca müstəqilliyimizin də yaşayacağını diqqətə çatdırıb.\nSonra Azərbaycan Respublikası Prezidentinin 2019-cu il 29 yanvar tarixli Sərəncamına əsasən, xidmətdə fərqlənən bir qrup gömrük əməkdaşına orden və medallar təqdim olunub.\nTədbirin sonunda ulu öndər Heydər Əliyevin ömür yolundan bəhs edən film nümayiş etdirilib.\nÖlkəyə humanitar və texniki yardım şəklində gətirilən məhsulların dəyəri açıqlanıb23:00 10.05.2019\nBakı-Tbilisi-Ceyhan kəməri ilə 7 ayda 19 milyon tonadək neft daşınıb23:00 10.05.2019\nAzərbaycan ipəyi qədim şöhrətini özünə qaytarır23:00 10.05.2019\nİstehsal artır, güzəran yaxşılaşır23:00 10.05.2019\n“Dövlət dəstəyi təsərrüfatımızı genişləndirməyə imkan verir”23:00 10.05.2019\n45 min tondan çox tərəvəz yığılıb23:00 10.05.2019


“Günay Sığorta”nın rəhbərinə yeni vəzifə verildi - Azinforum.az İnformasiya Portalı\nAna səhifə / Sosial / “Günay Sığorta”nın rəhbərinə yeni vəzifə verildi\n“Günay Sığorta”nın rəhbərinə yeni vəzifə verildi\n“Günay Sığorta” şirkətinin Direktorlar Şurasının sədri Teymur Nadiroğlu Azərbaycanın Çin Xalq Respublikasında ticarət nümayəndəsi təyin edilib.\n“Qafqazinfo” xəbər verir ki, bu, artıq Azərbaycanın xarici ölkədə təyin olunan 2-ci ticarət nümayəndəsidir. Bundan əvvəl Azərbaycan prezidentinin 2017-ci il 26 yanvar tarixli “Azərbaycan Respublikasının xarici ölkələrdə fəaliyyət göstərən səfirlik və konsulluqlarında ticarət nümayəndələrinin təyin edilməsi haqqında” Fərmanı ilə verilmiş tapşırıqların icrası olaraq, Rusiya Federasiyasına Azərbaycanın ticarət nümayəndəsi təyin edilib.\nTeymur Nadiroğlu Azərbaycan, ABŞ və Çində investisiya, mühasibatlıq, biznesin inkişafı və maliyyə planlaşdırılması sahələrində işləyib. 2008-ci ildən bu təyinata qədər Çində Primum Consulting Ltd. şirkətinin baş meneceri olub. Teymur Nadiroğlu həmçinin “Günay Sığorta” ASC-nin Direktorlar Şurasının sədridir.\n2016-cı ildə Azərbaycan və Çin arasında ticarət dövriyyəsi təqribən 1 mlrd. ABŞ dolları olub. Çin Azərbaycanın ticarət tərəfdaşları sırasında ticarət dövriyyəsinə görə 5-ci, ixracda 10-cu, idxalda isə 3-cü ölkədir. Ötən il Azərbaycandan Çinə ixracın həcmi 5,1 dəfə artaraq 272 mln. ABŞ dolları, idxal isə 38% artaraq 704 mln. ABŞ dolları təşkil edib. 2017-ci ilin ilk 4 ayında da artım dinamikası davam edib və ölkələrimiz arasında ticarət dövriyyəsi 2,3 dəfə artaraq 395,6 mln. ABŞ dolları təşkil edib.\nÖncəki İcra başçısının qəzada ölən qardaşına Putin mükafat veribmiş\nNövbəti Ziya Məmmədovun oğlu biznes aktivlərindən daha birini əldən verdi


14:12 27 Yanvar 2020 Oxunub : 2539\nAzərbaycan Respublikası Prezidentinin Sərəncamı ilə təsis edilmiş “Yüksəliş” müsabiqəsinin qeydiyyat mərhələsi fevralın 2-dək davam edəcək.\nAzvision.az xəbər verir ki, “Yüksəliş” müsabiqəsinin Təşkilat Komitəsinin üzvü, Dövlət İmtahan Mərkəzinin Direktorlar Şurasının sədri Məleykə Abbaszadə liderlik bacarığı ilə seçilən dövlət qulluqçularına dəvət ünvanlayıb.\nDəvətdə qeyd edilir ki, “Yüksəliş” müsabiqəsi Azərbaycanda idarəetmə sahəsində potensial rəhbərlərin seçilməsində bir ilkə imza atır. Bu imkandan yararlanmaq, yüksəlmək indi hər kəsin öz əlindədir. Məhz “hər kəs” deyirik. Çünki “Yüksəliş” müsabiqəsi dövlət qulluğunda işləyənlərdən özəl müəssisələrdə çalışanlara qədər, hətta ali təhsil müəssisələrində elmi tədqiqat işi aparanlardan hər hansı müəssisədə layihə rəhbəri olan şəxslərədək hamıya yüksəlmək şansı verir. Mən xüsusilə bizim qızlara, gənc qadınlara müraciət edirəm. “Yüksəliş”də iştirak edin.\n“Dövlət qulluğu üzrə imtahanlarda müvəffəqiyyət qazanaraq sertifikat əldə etmiş vətəndaşlara da demək istəyirəm ki, bu müsabiqə həm də sizin üçündür. Dövlət qulluğu üzrə imtahanlarda qazandığınız təcrübə “Yüksəliş” müsabiqəsində də sizə faydalı ola bilər. Bununla yanaşı, hazırda dövlət qulluğunda çalışanlar və öz potensialları ilə qarşılarına daha böyük hədəf qoyanlar da müsabiqəyə qoşula bilərlər. Bir sözlə, “Yüksəliş” daha geniş təbəqəni əhatə etməyi və onlar üçün ədalətli, şəffaf mübarizə mühiti yaratmağı qarşısına məqsəd qoyub”, - M.Abbaszadə bildirib.\nOnun sözlərinə görə, “Yüksəliş” karyeranın qurulması yolunda nadir imkan deməkdir. DİM sədri bildirib: “Bu imkanı buraxmayın, ondan istifadə edin. Müsabiqənin hər mərhələsi karyeranızın inkişafı üçün yeni imkanlar yaradacaq. “Yüksəliş” ilkin seçim mərhələlərindən uğurla keçən yarımfinalçılara peşəkarlarla görüş, finalçılara şəxsi inkişaf planlarını əldə etmək, qaliblərə isə idarəçi rəhbərlərlə çalışmaq imkanı qazandıracaq”.\n“Yüksəliş”ə qoşulun, “Yüksəliş” sizinlə başlasın!\nTeqlər: DİM Sədr Yüksəliş


İlkin Həsəni: “Deyirlər krantdan süd axır“\n13:07 09 Aprel 2013 2615 dəfə oxunub\nKulis.az-da yeni başladığımız müsahibələr silsiləsi məhz məşhurlar və texnologiya mövzusunda olacaq. İlk müsahibimizi müəyyən etmək üçün saytımızın Facebook səhifəsində sorğu keçirdik. Sizcə, Azərbaycanda məşhur simalar arasında ən maraqlı internet istifadəçisi kimdir? Müxtəlif cavablar gəldi. Ən çox adı çəkilən isə aparıcı İlkin Həsəni oldu.\nİlkin Həsəni sosial şəbəkələrdən aktiv və səliqəli istifadəsi ilə seçilən şəxslərdən biridir. Onun Facebookda 26 mindən çox abunəçisi, Twitterdə 20 minə yaxın, Instagramda isə 4700 izləyicisi var. Youtube kanalında izləyici sayı 752-dir.\n- İlk dəfə internetdən istifadə etdiyiniz günü xatırlayırsınızmı? Hansı sayta girmişdiniz? Və həmin zamanlarda hansısa şəbəkələrdən istifadə edirdinizmi? Çata girirdinizmi?\n- Deyəsən, 1996-cı il idi, Montində kompüter kurslarına yazılmışdım. Qrupda 5-6 nəfər idik. Kursun axırında məndən başqa hamı sertifikat aldı. İlk daxil olduğum sayt isə Maykl Ceksonun saytı idi.\n- İnternetdən istifadə etmək sizin üçün nə qədər vacibdir?\n- Bu yaxınlarda atamla yol gedirdik. Tıxac olduğundan telefon əlimdən yerə düşmürdü. Kişi qayıtdı ki, telefonla çox oynayırsan yolda, bəyəm internet bu qədər maraqlıdır, sən telefonu gecə-gündüz əlindən yerə qoymursan? Dedim, işlərimin böyük qismini internet və bu telefon vasitəsi ilə həyata keçirirəm. Hətta bəzən aparacağım verilişin ssenarisini belə elektron poçtla yollayırlar mənə. Hər şeydən xəbərdar oluram, lazımi informasiya, ünvan, telefon, hansısa ölkə, məkan, məşhurlar haqda nə varsa, hamısı internetdədir.\n- İnternetə bu qədər bağlısınızsa, onda belə bir sual verək. İnternetdən nə qədər uzaq qala bilərsiniz?\n- Ətrafımda maraqlı insanlar olanda, inanın, internetə heç ehtiyac görmürəm. Nəsə vacib bir iş olsa, o zaman istifadə edə bilərəm.\n- Ən çox hansı saytlara baxırsınız? Daima baxdığınız saytlar varmı?\n- İnternetə kompüter vasitəsilə daxil olanda öncə xəbər portallarına nəzər yetirirəm. Onlardan bəziləri hər şeyin yaxşı olduğunu, ölkədə heç bir problemin olmadığını, loru dillə desək, “krantdan içməli su əvəzinə südün gəldiyini” yazırlar (gülür). Bəziləri də ənənəvi olaraq “müharibə başlayır, cəbhə xəttində döyüş hazırlığı gedir” başlıqları ilə diqqəti cəlb edirlər. Amma təbii ki, hər şeyi olduğu kimi yazan xəbər portallarımız da az deyil. Yerli saytlardan musavat.com, Lent.az , 1news.az, day.az, apa.az, azadliq.org-a, kefim olmayanda isə azxeber.com-a nəzər yetirirəm.\n- Gələk sosial şəbəkələrə. Sosial şəbəkələrə nə vaxtdan qoşulmusunuz?\n- Səhv etmirəmsə, 98-ci il idi. Rusların tanışlıq portallarına (flirt.ru,omen.ru ve s) daxil olmağa başladım. Daha sonra vaxtı ilə çox dəbdə olan MIRC-dən istifadə etməyə başladım. Zəmanə ilə ayaqlaşırdım. “_1LK1N_” niki ilə günlərimi internet klublarda keçirirdim. Facebooka isə 2007-ci ilin sentyabrın 3-dən qoşulmuşam. Twitterə 4-5 ilə olar girirəm.\n- Facebookda istifadəçiləri hansı prinsiplə dostluğunuza qəbul edirsiniz?\n- Sözün düzü, hazırda dostluq limitim dolub. Yalnız abunə olmaq mümkündür. Dostluğa qəbul edəndə əvvəlcə profil fotosuna, adına, soyadına diqqət yetirirdim. Özünü gizli saxlayanlarla, saxta profillərlə ümumiyyətlə ünsiyyət qurmuram. Tezliklə dostluğumdakı saxta profilləri siləcəm.\n- Bəs Twitterdə kimləri follow edirsiniz?\n- Twitterdə izlədiyim istifadəçilərin sayı 140-a çatır. Onlar arasında siyasətçilər, gənc aktivistlər, bəzi yerli müğənnilər və digər maraqlı insanlar var. Siyahını genişləndirəcəyəm, çünki Twitterdən normal istifadə etməyi bacaranların sayı artır.\n- Sosial şəbəkələrdə paylaşımlarınızın altında sizin haqda yazılmış neqativ fikirlərə, tənqidlərə reaksiyanız necədir? Silirsinizmi?\n- Əgər bu tənqiddirsə, silmirəm. Yox, əgər bu hansısa tərbiyəsizin təhqiridirsə, silirəm.\n- Sosial şəbəkələrdəki izləyicilərinizlə görüşürsünüzmü?\n- İndividual şəkildə yox, çox vaxt görüşlərimiz universitetlərin seminarlarında olur. Amma fikrim var ki, görüşlər keçirək, sağlam müzakirələr edək.\n- İnternetə ən çox hansı cihazlarla daxil olursunuz?\n- Ən çox mobil telefonumla. Sonra isə iPad və kompüterlə.\n- Hansı telefonu işlədirsiniz?\n- Hal-hazırda 2 telefonum var: iPhone 5 ve BlackBerry 9980. Bu arada qeyd edim ki, BBM-i ümumiyyətlə silmişəm telefonumdan.\n- Bəs, ilk telefonunuz hansı olub?\n- Əvvəl peycerim olub. “Philips” markalı bu peyceri 1998-ci ildə almışdım. Şalvarımın kəmərindən ən görünən yerə taxıb dərsə gedirdim (gülür). Ayda 10 dollar abunə haqqı ödəyirdim. Hətta bir dəfə imtahan suallarını ərinib köçürtməmişdim, sinif yoldaşıma demişdim ki, sualları mənim peycerimə göndərərsən. Axşam sualları bir-bir aldıqca, mobil texnologiyanı sevməyə başladım. Elə o vaxtdan bizim qarşılıqlı məhəbbətimiz davam edir (gülür).\n- Neçə vaxtdan bir dəyişirsiniz telefonunuzu, yaxud digər texnoloji vasitələrinizi?\n- Telefon özünü təsdiq etdisə, uzun zaman ayrılmıram ondan. Hətta köhnəlsə və ya zədə alsa belə eyni modelin yenisini alıram. Misal üçün, əvvəl bu model BlackBerry idisə, indi onu iPhone əvəzlədi.\n- Planşet kompüterdən daha çox nə üçün istifadə edirsiniz?\n- iPaddan ən çox verilişlərimdə istifadə edirəm. Lazımı informasiyanı və ssenarini planşetə köçürüb canlı yayımda istifadə edirəm. Arada gecələr oyun da oynayıram.\n- İnternetdən alış-veriş edirsinizmi?\n- Desəm ki, “eBay”da hələ bu həftə qeydiyyatdan keçmişəm, inanmazsınız. Sadəcə Bakıda axtardığım bir şeyi “eBay”da gördüm deyə qeydiyyatdan keçdim, sifarişim vaxtında gəlib çıxsa, mütəmadi olaraq istifadə edəcəm.\n- E-kitablar oxuyursunuzmu?\n- Bəli, hazırda iPad-da Erika Jamesin “Fifty shades of grey”(Bozun 50 çaları-red.) romanını oxuyuram.\n- Kompüterdə oyun oynayırsınızmı?\n- Əvvəllər bunu yaşla əlaqələndirirdilər. “Sənin neçə yaşın var, sənin oyun oynayan vaxtın deyil” deyənlər çox idi. Amma indi PlayStation pultu arxasında 50 yaşlı kişilərin futbol oynadığını görüb bu nəticəyə gəlirəm ki, əyləncənin yaşı yoxdur. Bəli, oynayıram. Sevimli oyunlarım: : “Need For Speed”, “Call of Duty”, “PES 2012-13”, “Angry Birds” və s.\n- Cihazlarda problem yaranarsa, onu özünüz həll etməyə çalışırsınız, yoxsa mütəxəssisə göstərirsiniz?\n- Əvvəllər, 12-13 yaşım olanda qonşuluqdakı bütün xarab maqnitofonların təmiri işinə mən baxırdım. Bir “payalnikim” var idi, xırda detal dəyişikliyi olanda özüm düzəldirdim. Hətta bir dəfə bu haqda eşidib qonşu məhəllədən müraciət edən də olmuşdu ki, bizim maqnitofon xarab olub, düzəldə bilərsən? Amma indi elə bir dövrdür ki, hər şey kiçilib, mobil olub. Ona görə də mütəxəssisə müraciət edirəm. Daha doğrusu, zəmanət kitabçası ilə haqqımı tələb edirəm.\n- Fotoaparatınız, videokameranız varmı?\n- Ötən il ad günümə professional fotoaparat hədiyyə etdilər. Hazırda Canon Mark III fotoaparatım və Sony Full HD videokameram var. Amma Canon sağ olsun, həm video, həm də foto işinin öhdəsindən layiqincə gəlir.\n- Parollarınızı sizdən başqa bilən varmı?\n- Xeyr. Keçən il baş vermiş hücumdan sonra profillərimi daha da möhkəmlətdim və hazırda parollarımı heç kim bilmir.\n- Televizora çox baxırsınız, yoxsa internetdə daha çox vaxt keçirirsiniz?\n- TV-yə də internetdən baxıram, ya online, ya da Youtube-da. TV-yə ancaq evdə yemək yeyəndə baxıram, o da öz kanalımıza, görüm nələr baş verir, hansı nöqsanlar ola bilər.\n- Sizcə, internet televiziyanı sıxışdırıb çıxaracaqmı?\n- Bəli, bu elədir. Hazırda internetə axın olduqca böyükdür və günü-gündən də çoxalır. Həqiqəti bilmək istəyənlər internetə üz tutur, bu reallıqdır. O ki qaldı 10 ildən sonra yerli televiziyalarımızın vəziyyətinə, bu templə gedəcəklərsə, o zaman vəziyyət çox pis olacaq.\n- Demək olar ki, bütün sosial şəbəkələrdə varsınız. Hamısını, daima izləmək çətin deyilmi? Gələcəkdə köməkçi tutmaq fikriniz yoxdur ki?\n- Yox, qətiyyən. Bütün sosial şəbəkələrdə olsam da, bəzilərinə çox, bəzilərinə isə az diqqət yetirirəm. Misal üçün, gündəlik istifadə etdiyim 2 şəbəkə var: Twitter və Facebook. Qalanlarını isə həftədə 1-2 dəfə yoxlayıram.\n- Nəyi son yüz ilin kəşfi adlandırardınız?\n- Sizcə, texnologiya insanları bir-birindən uzaqlaşdırır, yoxsa sosiallaşdırır?\n- Deyərdim ki, bir tərəfdən sosiallaşdırır, o biri tərəfdən də uzaqlaşdırır. Amma psixoloqlarımız da bunu dəfələrlə təsdiq ediblər ki, real ünsiyyətin yeri tam başqadır. Real ünsiyyət tərəfdarıyam.\n- Sosial şəbəkələrdə sevdiyiniz istifadəçilərdən kimlərin adın çəkə bilərsiniz?\n- Azərbaycanda maraqlı şəbəkə istifadəçiləri var. Bugünkü gündə pisə pis, yaxşıya yaxşı deməyi bacaran, bunu açıq şəkildə yaza bilən hər bir internet istifadəçisi maraqlıdır.\n- İnternetdən qazandığınız və hazırda görüşdüyünüz dostlarınız varmı?\n- Bəli, internetdən çox dost qazanmışam. Hətta çoxunun toyunda da iştirak etmişəm. Ailələrini yaxından tanıyıram və axşamlar vaxt olanda görüşürük.


Herbalife ana səhifə\nDadına baxmağı tövsiyə edirik\nDaha çox məhsulu gözdən keçirmək\nBi̇tki̇ tərki̇bli̇ Klassik Aloe i̇çki̇si̇\nHəzm sisteminin stimullaşdırılması üçün təbii Aloe.\nCəmi 1 dəqiqəyə hazırlanan dadlı, faydalı və qidalandırıcı şorba!\nGün ərzində tonusun saxlanması üçün 6 fitokomponentin faydası!\n"Limonlu" proteinli baton\nQamətə zərər vermədən ağıllı qəlyanaltı\nYeni təkmilləşdirilmiş formula\nBədən çəkisi indeksinin kalkulyatoru\nÇəkinizin norma daxilində olub-olmadığını öyrənin və fərdi tövsiyələr alın\nSizin çəkiniz normadan aşağıdır\nbədən çəkisinin indeksi —\nBalanslaşdırılmış qaydada necə qidalanmanı və çəkini norma səviyyəsinə necə yüksəltməyi öyrənin, bunun üçün şəhərinizdə sağlam həyat tərzi üzrə Məsləhətçi ilə əlaqə yaratmaq üçün ərizə formasını doldurun. Qida rasionunu dəyişdirdikdə müalicə edən həkimlə məsləhətləşməyinizi tövsiyə edirik.\nSizin çəkiniz norma daxilindədir\nYaxşı əhval-ruhiyyəni və çəkini normada saxlamaq üşün, ərizə formasını dolduraraq, şəhərinizdə sağlam həyat tərzi üzrə Məsləhətçiyə müraciət edin. Məsləhətçi sizi balanslaşdırılmış qidalanma prinsipləri ilə tanış edəcək, səhər və şam yeməklərini orqanizm üçün fayda ilə yeməyi öyrədəcəkdir.\nSizin çəkiniz azacıq normanı aşır\nPis əhval-ruhiyyəyə və xəstəliklərin yaranmasının risk faktoruna səbəb nə ola bilər. Çəkini necə azaltmağı və əhval-ruhiyyəni necə yüksəltməyi öyrənmək üçün şəhərinizdə sağlam həyat tərzi üzrə Məsləhətçi ilə əlaqə yaratmaq üçün ərizə formasını doldurun. Qida rasionunu dəyişdirdikdə müalicə edən həkimlə məsləhətləşməyinizi tövsiyə edirik.\nSizin çəkiniz artıqdır\nHansı ki, pis əhval-ruhiyyənin səbəbi və xəstəliklərin yaranmasının riskinin faktoru ola bilər. Çəkini necə azaltmağı və əhval-ruhiyyəni necə yüksəltməyi öyrənmək üçün şəhərinizdə sağlam həyat tərzi üzrə Məsləhətçi ilə əlaqə yaratmaq üçün ərizə formasını doldurun. Qida rasionunu dəyişdirdikdə müalicə edən həkimlə məsləhətləşməyinizi tövsiyə edirik.\nMüştəri olmaq Hesablamanı təkrarlamaq\nDaha çox proqramlara baxın\nHerbalife Nutrition i̇lə bütün gün üçün enerji̇!\nSəhər yeməyi proqramı\nDüzgün səhər yeməyi – məhsuldar günün açarıdır!\nDolğun və fəal həyat tərzi üçün!\nİstənilən vaxt faydalı qəlyanaltı!\nÇəkinin azaldılması proqramı\nHerbalife Nutrition – dünyada çəkinin azaldılması üçün məhsullar kateqoriyasında 1 nömrəli brenddir! **\nSizin vücudunuz üçün nə lazımdır?\nHadisələrdən xəbərdar olun Herbalife-ın xəbər bülleteninə abunə olun\n"Abunə olmaq" düyməsini basmaqla təsdiq edirəm ki, məlumat ötürmə şərtlərini oxudum və razılaşıram\nAbunə olduğunuz üçün təşəkkür edirik Elektron poçtunuza bir məktub göndərildi. Abunəliyinizi təsdiqləmək üçün e-poçtdakı linki izləyin.\nFəal həyat tərzi üçün internet jurnalı\nAktual və faydalı ideyalı məqalələr, biliklər və ekspertiza, ilhamlanma və həmfikirlər – sevgi ilə və hər söz görə məsuliyyətlə\nİnstagramda rəsmi Herbalife Nutrition səhifələrinə abunə olun! Siz akkauntların hər birində məhz sizin üçün maraqlı olanı tapa bilərsiniz! Herbalife Nutrition-ın bütün yeniliklərindən ilk siz xəbər tutun!\nHerbalife şirkətinin rusdilli regionunun rəsmi kanalıdır. Siz burada Herbalife məhsulları barədə məlumat, balanslaşdırılmış qidalanma, çəkinin azalması və fərdi qulluq barədə faydalı videomateriallar tapacaq, eləcə də sağlam həyat tərzi sənayesinin son yeniliklərindən xəbər tutacaqsınız.\nQadınların özlərini yenidən kəşf etdiyi unikal realiti-şou! Qəhrəmanların yenidən tam yüklənməsi. Layihənin cəmi 3 ayı ərzində iştirakçı qadınlar öz vücudlarını, qidalanma vərdişlərini, özünə və həyata qarşı münasibətini dəyişir.\nMüstəqil Tərəfdaşın Şəxsi Kabineti\nMüstəqil Tərəfdaşlar üçün məhsul sifarişi və digərləri. Əgər hələ də bizimləsinizsə, abunə olun və artıq bu gün Herbalife ilə sərgüzəştlərinizə başlayın!\nMüstəqil Tərəfdaşlar üçün layihələr\nBalanslaşdırılmış səhər yeməyi- gözəl bir gün üçün əla bir başlanğıcdır\nEyni zamanda, insanların böyük əksəriyyəti orqanizmlərində nə baş verdiyini, bunun onların əhvalı və görünüşü üçün hansı nəticələrə səbəb ola biləcəyini praktik olaraq təsəvvür edə bilmirlər. Məsələn, buterbrodlar, bulkalar, şəkərli qəhvə, dənli bitkilər - bunların hamısı anında sürətlə parçalanaraq yağa çevrilən "sürətli" karbohidratlardır. “Bədən birdən-birə təmiz şəkər dozası alır, bu da mədəaltı vəzdən insulinin dərhal ifraz olunmasına və nəticədə qan şəkərinin səviyyəsinin düşməsinə səbəb olur. Bu cür karbohidratlardan doyma hissi çox qısa bir müddət davam edir, aclığı və zəifliyi aradan qaldırmaq üçün yenidən qəlyanaltı qəbul etməyə bizi vadar edir ”, həkim-dietoloq, endokrinoloq Alla Şilina dedi. “Ən asan qəlyanaltı nədir? Yenidən sürətli karbohidratlar: konfet, şokolad, şirin bulka, buterbrod. Bu karbohidrat asılılığı artıq çəkiyə və pis əhval-ruhiyyəyə və nəticədə sağlamlıqla bağlı problemlərə səbəb ola bilər "- deyə ekspert izah etdi. Səhər yeməyindən imtina sürətli yorğunluğa, zəifliyə səbəb olur və güclü bir aclıq hissi bütün gün üçün daha kalorili qidanı meydana gətirən daha yüksək kalorili qida istehlakına vadar edir. Pis yemək vərdişləri möhkəmlənərək, həm də pis əhval-ruhiyyəyə və artıq çəkiyə səbəb olur. Məlumdur ki, səhər yeməyini ötürən insanlar ildə 4-7 kq əlavə çəki qazana bilər (Ümumrusiya İctimai Rəyin Öyrənilməsi Mərkəzindən, alınan məlumatlar). Herbalife-ın ekspertləri balanslaşdırılmış səhər yeməyinin hansı vacib funksiyaları yerinə yetirməli olduğunu izah etdilər: 1. Enerji Səhər əvvəlki günə sərf olunan enerjini doldurmaq və bədəni gün ərzində işləməyə məcbur etmək lazımdır. 2. Qidalandırıcı elementlər Bədənin dünən və bir gecədə hüceyrələrin regenerasiyası və bərpası prosesində sərf etdiyi bütün qida elementlərini doldurmaq lazımdır. 3. Su ilə doyma Gecə ərzində orqanizm nəfəs alma, tərləmə və səhər tualetə getməsi nəticəsində çox su itirir və bu səbəbdən də bədənin su ehtiyatlarını bərpa etmək çox vacibdir. Ənənəvi çay və ya qəhvə tərkibindəki kofeinə görə sidikqovucu təsirə malikdir və sadə suya alternativ hesab edilə bilməz. 4. Gün ərzində iştaha nəzarət Balanslaşdırılmış səhər yeməyi sizdə uzun müddət toxluq hissi yaradır ki, bu da sizi nəzarətsiz aclıq və qəlyanaltı etmək istəyindən çəkindirəcəkdir. Bu, kifayət qədər enerji ehtiyatı və gümrahlığı təmin edir, eyni zamanda rasionun kaloriliyini qəbulunu idarə etməyə və artıq çəki qazanmamağa imkan verir. Ekspertlər orqanizmin optimal işləməsi üçün bədənin hər gün 100-dən çox müxtəlif maddələrə (nutriyentlərə) ehtiyacı olduğunu söylədi. Bunlara proteinlər, yağlar, karbohidratlar, vitaminlər, minerallar, mikroelementlər, amin turşuları və s.daxildir. Bütün orqanizm sisteminin işində iştirak edən suyun rolunu xatırlamaq vacibdir (gündə 1,5-2 litr su). Diyetoloqlar balanslaşdırılmış səhər yeməyinin aşağıdakılardan ibarət olmasını məsləhət görürlər. Təxminən 20 qr. protein Əsas vitamin və mineral maddələr dəsti 5 qr-dan çox yağ yoxdur Qiymətli lif Su 300-400 kkal-ı keçmədi. Müasir həyatda balanslaşdırılmış səhər yeməyi hazırlamaq üçün hər gün vaxt ayırmaq çətindir. Burada, xüsusi hazırlanmış funksional qidalanma məhsulları faydalı olacaq. Məsələn, balanslaşdırılmış qidalanma üzrə ekspert Herbalife-ın məhsulları. Herbalife-in balanslaşdırılmış səhər yeməyi Formula 1 protein kokteylinə əsaslanır. Herbalife-ın Balanslaşdırılmış Səhər yeməyinə aşağıdakılar daxildir: 20-dən çox müxtəlif vitaminlər, minerallar, mikroelementlər, amin turşuları Yağsız süd kokteylindəki 19 qr. protein tövsiyə olunan gündəlik antioksidan miqdarının yarısından çoxu sağlam lif Cəmi 217 kkal Tam, qidalı bir səhər yeməyi hazırlamaq üçün 2 dəqiqə Və nəhayət, sadəcə sağlam deyil, həm də dadlıdır. “Herbalife Nutrition Formula 1 kokteyli ilə səhər yeməyi orqanizmi əsas protein, vitamin və minerallarla, “kompleks” karbohidratlarla, liflə və digər vacib elementlərlə təmin edir. Bu cür səhər yeməyi əhval-ruhiyyə, gümrahlıq və çəkiyə nəzarət üçün bütün gün üçün çox vacib olan düzgün qidalanma rejimini təyin edir”,- dietoloq və endokrinoloq Alla Şilina hesab edir.\nƏgər siz bu yay məzuniyyət götürə bilməyib başqa bir ölkədə dincələ bilmədinizsə, narağat olmayın! Öz ailə və dostlarınızı yiğıb piknik edə bilərsiniz! Hətta yağsız, ağır olmayan, tez xarab olan qidalar olmayan düzgün piknik. Keçiddən ətraflı məlumat əldə edin və həftəsonuna hazırlaşın.\nHerbalife – çəkinin azaldılması üçün məhsullar kateqoriyasında 1 №-li brend!


Nazın elə fotoları yayıldı ki, açıq-saçıq ... +18 FOTOLAR\nTürkiyədəki evlilik verilişinə qatıldıqdan sonra məşhurlaşan azərbaycanlı gəlin namizəd Naz Mila sosial şəbəkədə yeni fotolarını paylaşıb.\nXanim.az xəbər verir ki, Naz yenə də qısa libaslı və açıq-saçııq fotoları ilə yenidən gündəmə gəlib. Bu fotolar izləyicilər tərəfindən birmənalı qarşılanmayıb.\nAdı çəkilən fotoları təqdim edirik:\nXəbərlər Baxılıb: 3436 Tarix: 09 oktyabr 2017\n7 fevral 2018 1518\n13 oktyabr 2017 1395\n10 oktyabr 2017 1226\n9 oktyabr 2017 1277\nRoyal və Pianenoların Satışı bərpası bizde!\n9 oktyabr 2017 1000\nMərhum xalq artisti Yaşar Nuri ilə bağlı SENSASİON SÖZLƏR - Sən demə...\n9 oktyabr 2017 2628\nTƏCİLİ! Ölkə başçısından işsizlərə ŞAD XƏBƏR\n9 oktyabr 2017 3155\n95 kilo olan Təranə özünü öydü: "Sevgilim məni belə bəyənir"\n9 oktyabr 2017 1999\ngeyimler xeberler qadin dunyasi kosmetoloq reseptler qulliverin səyahəti hamilə qadın nə yeməli sizanaqlara qarsi resept infeksion xestelikler xeberler son xeberler kosmetika masturbasiya nedir ananin ogluna sozderi


2015 - Həyatın Təkamülü\nMüəllif Vüsal Fərzəliyev на 4:50 AM 0 şərh\nUzun illərdir müzakirə edilən "ulduzlar öldükdə ətrafındakı planetlərə nə olur?" sualının cavabını, məşhur kosmik teleskop Kepler sayəsində dəqiq şəkildə göstərən NASA, eyni zamanda Günəş və Yerin də gələcəkdə nə ilə üzləşəcəklərinə dair bir görüntü əldə etdi.\nUlduzlar sahib olduqları həyat mərhələsinin sonlarına gəldikdə bir çöküş yaşamağa başlayırlar. Bu çöküş, ulduzların fərqli mərhələlərdən keçərək forma, həcm və kütlə dəyişməsinə səbəb olur. Bir ulduzun ölmədən əvvəlki son mərhələsi "ağ cücə" mərhələsidir. Bu mərhələdə kütləsinin böyük hissəsini qoruyan lakin həcm baxımından son dərəcə kiçilən ulduzlar, sahib olduqları ölçüyə görə çox böyük cazibə qüvvəsinə çatırlar. Bu mərhələdə əvvəllər normal bir ulduz olan ağ cücə, sahib olduğu cazibə qüvvəsini 300-350 min dəfə artırmış olur.\nKepler, rutin müşahidə funksiyalarından birini yerinə yetirərkən NASA-da çalışan elm adamları bir qeyri-adi vəziyyətin fərqinə vardı. Keplerin görüş sahəsində olan bir ağ cücənin ətrafında tək istiqamətli bir toz buludu vardı. Ağ cücə mərhələsindən əvvəlki mərhələ olan "qırmızı nəhəng" mərhələsində ulduz, həcmini son dərəcə artırır və bir müddətdən sonra enerji baxımından tamamilə tükənmiş olan parçalarını uzağa sovuraraq ağ cücəni meydana gətirir. Bu səbəbdən ağ cücələrin ətrafında bəzi vəziyyətlərdə toz buludu ola bilər. Lakin bu toz buludu yalnız bir tərəfdə müşahidə edilirdi və alimlər, bu toz buludunun bir cismin irəlilədiyi zaman arxasında buraxdığı iz ola biləcəyini düşündülər.\nMüəllif Vüsal Fərzəliyev на 4:34 AM 0 şərh\nGörəsən nəyə görə bəzi yumurtalar ağ, digərləri isə qəhvəyidir? Toyuqlarda yumurta qabığının rənginə təsir edən amillər hansılardır? Qabıqların rəng fərqiylə əlaqədar olaraq Cornell Universitetində çalışan Tro V. Bui belə deyir:\n"Qabıq rənglərini genlər təyin edir. Tükləri və qulaq seyvanları ağ olan toyuqların yumurtaları ağ olur. Tükləri qırmızı və ya qəhvəyi olub, qulaq seyvanları qırmızı olan toyuqların yumurtaları da qəhvəyi olur. Əsasən Pasxa yumurtası toyuğu kimi tanınan Ameraucana cinsindən olan toyuqların yumurtaları isə mavi rəngdədir."\nToyuq yumurtalarının tərkibi və qabıqları, çoxalma kanalının ən sonunda meydana gəlir. Qabığa mavi rəng verən piqmentlər oosianinlərdir. Bunlar, ödyaranma prosesində əmələ gələn əlavə məhsullardır. Yumurtalara qəhvəyi rəngi isə qan hüceyrələrinin parçalanması zamanı meydana çıxan porfirinlər verir. Maraqlıdır ki, qabıqlara rəng verən bu piqmentlər yumurtlamadan yalnız bir neçə saat əvvəl yumurtaya əlavə olunur.\nYəni yumurtanın rəngi, toyuğun tük rənginin təyin olunmasından başqa elə bir qiymətli məlumat vermir. Ancaq ağla gələ biləcək başqa suala da cavab verək: bu rənglər yumurta qabığının sərtliyinə və ya keyfiyyətinə təsir edirmi? Dr. Bui belə cavab verir:\n"Qabıqların keyfiyyəti toyuğun cinsindən, başqa sözlə yumurtanın rəngindən asılı deyil. Ancaq daha gənc olan toyuqların daha sərt qabıqlı yumurtalara sahib olduqlarını bilirik. Qəhvəyi yumurtlayan toyuqlar böyük olmağa meyllidirlər və daha çox qidalanmaya ehtiyac duyurlar. Buna görə də onların saxlanması üçün daha çox xərc tələb olunur."\nİnsanların qidalanması baxımından da əhəmiyyətli bir sual meydana çıxır: Bəs bu yumurtaların tərkibində və ya dadında hər hansı bir fərq var? Əgər sadə bir cavab istəyirsinizsə; xeyr, demək olar ki qəhvəyi yumurtaların omeqa-3-lə digərlərinə nisbətən çox az miqdarda zəngin olmasını nəzərə almasaq başqa heç bir fərq yoxdur. Eyni zamanda yumurtanın sarısı və ləzzəti arasında da nəzərə çarpan fərq müşahidə edilməmişdir.\nTəkamül Nəzəriyyəsi hər hansı siyasi ideologiya ilə əlaqəlidirmi?\nMüəllif Vüsal Fərzəliyev на 11:06 PM 0 şərh\nXeyr, Təkamül Nəzəriyyəsi heç bir siyasi ideologiya ilə bilavasitə əlaqəli deyil. Doğrudur, çox sayda və hətta bir-birinə zidd olan siyasi ideologiyalar Təkamül Nəzəriyyəsindən istifadə edərək elmin bu əhəmiyyətli sahəsinin məlumatlarından faydalanmışdır. Bu ideologiyalar, Təkamül Nəzəriyyəsini özlərinə vasitə olaraq istifadə etmiş və hələ də istifadə etməyə davam etməkdədirlər. Təkamül Nəzəriyyəsi isə, bütün elm sahələri kimi, bu ideologiyaların heç birinə digərlərindən daha yaxın və ya uzaq deyil. Başqa sözlə, digər elmi nəzəriyyələr bu ideologiyalara nə qədər "yaxındırsa" Təkamül Nəzəriyyəsi də bir o qədər "yaxındır"!\nTəbiət elmləri və bu elmlər tərəfindən kəşf edilən həqiqətlər, bu həqiqətlərə əsaslanaraq yaradılan nəzəriyyələr, hər hansı bir siyasi ideologiya ilə əlaqədar olaraq bilavasitə nəticə çıxara bilməz; bu düzdür və ya bu səhvdir deyə bilməz. Elmin vəzifəsi həqiqəti ortaya qoymaqdır. Ondan necə istifadə ediləcəyi artıq insanların işidir. İnsanların mənfəətləri və tətbiqlərinə görə elm əsla məsuliyyət daşımır. Çünki biz o tətbiqi etsək də, etməsək də və ya etdiyimiz hər hansı bir tətbiqi bu və ya digər şəkildə etsək də, həqiqət hər zaman "həqiqət" olaraq qalacaqdır. Elm, bizim anlayış, davranış və qabiliyyətlərimizdən qətiyyən asılı deyil. Təkamül də bir təbiət qanunu olması baxımından, onun necə istifadə ediləcəyindən asılı olmayaraq, gələcəyə işıq saçan və təbiətin qəlbində yatan bir həqiqətdir. Bütün digər canlılarla birlikdə insanların da mənşəyinin və saysız xüsusiyyətlərinin necə və hansı səbəbdən o şəkildə olduğuna müvəffəqiyyətlə aydınlıq gətirir. İnsanın yaratdığı siyasi ideologiyaların da öz təbiətini əks etdirdiyi düşünülsə; Təkamül Nəzəriyyəsi daxilində bu ideologiyalara istiqamətli bəzi dəstəkləyici fikirlərin tapılmasında qeyri-adi bir hal yoxdur. Bu, nəzəriyyənin çatışmazlığı, səhvi və ya günahı deyil; tam əksinə, insanın təbiətini müvəffəqiyyətlə açıqlaya bildiyinin parlaq göstəricisidir.\nMəsələn Sosial Darvinizm, Çarlz Darvinin təkamül təliminin yaradılmasında bir əsas olaraq istifadə etdiyi "Mühitə uyğunlaşmaqda çətinlik çəkən zəif canlılar müəyyən zaman ərzində öz yerlərini, mühitə daha asan uyğunlaşa bilən daha güclü canlılara verirlər" fikrinin, bəzi mütəfəkkirlər tərəfindən Sosiologiyada arqument olaraq qəbul edilməsiylə doğulmuşdur. Bu sadə həqiqətdən yola çıxan bəzi insanlar öz cəmiyyətləri səviyyəsində bu cümləni əsas götürərək Faşizm, İrqçilik, Millətçilik, Sosial Darvinizm kimi siyasi ideologiyalara, müəyyən dərəcələrdə vasitə olaraq istifadə etmişlər. Eyni fikirdən yola çıxan digər insanlar isə, bunu iqtisadi əlaqələrə də uyğunlaşdıraraq Kapitalizmin bəzi cərəyanlarında olduğu kimi əzən-əzilən qrupları məqbul və normal görən fikirləri dəstəkləmək üçün istifadə etmişlər. Ancaq burada gözdən qaçan (və ya qaçırılan) məqam, Təkamül Nəzəriyyəsinin "ən güclünün həyatda qalması" deyil, "uyğunlaşa bilənin, dəyişməyə ən açıq olanın həyatda qalması" olduğu gerçəyidir. Bu qısa izahatı "güclü" olaraq istifadə edən ilk adam, eyni zamanda Sosial Darvinizmi yaradan Herbert Spencer olmuşdur. Lakin Darvin, israrla doğru fikrin "güclü" deyil, "dəyişməyə açıq və uyğun" olduğunu vurğulamış və bunu əvvəldən müdafiə etmişdir. Hətta öz əmisi oğlu Francis Galtonun Təkamül Nəzəriyyəsinə əsaslanan və yalnız ən sağlam insanların çoxalmasına icazə verilib, digərlərinə mane olaraq daha müvəffəqiyyətli insan cəmiyyətləri yaradılması lazım olduğunu irəli sürən Yevgenika fikirinə də həyatı boyu sərt və qəti şəkildə qarşı çıxmışdır. Belə ki Galton yalnız Darvinin ölümündən sonra bu fikirlərini inkişaf etdirmiş və həyata keçirə bilmişdir.\nTəkamül Nəzəriyyəsi yalnız var olma mübarizəsini deyil, eyni zamanda bu mübarizə içərisindəki strategiyaları da araşdırmaqdadır. Bu araşdırmalar göstərir ki, sosial həmrəylik, paylaşma və altruizm kimi insani baxımdan "əxlaqlı" ola biləcək xüsusiyyətlərə sahib olan populyasiyalar; qapalı, fərdçi, təcrid edici strategiyalara sahib populyasiyalara uzun müddətdə hər zaman üstün gəlməkdədir. Bu fikir, asanlıqla Sosial Darvinizmə, Sosializm və Kommunizmə zidd olan ideologiyalara vasitə olaraq istifadə edilə bilər. Təkliyin və qapalılığın qısa müddətdə ən üst səviyyədə fayda təmin edəcək olması Fərdiçilik, Təcridçilik, Pragmatizm, Materializm, Naturalizm kimi düşüncələri və hətta siyasi ideologiyaları dəstəkləməkdə istifadə edilə bilər. Təkamül Nəzəriyyəsinin bir çox digər məzmunu da, bəzi ideologiya və fəlsəfi düşüncələri dəstəkləmək üçün vasitə olaraq görülə bilər.\nGöründüyü kimi siyasi ideologiyalar, elmi məlumatları, öz fikir və nəzəriyyələrini dəstəkləmək üçün -normal olaraq- istifadə etməkdədirlər. Təkamül Nəzəriyyəsini istifadə edərək insan əxlaqına zidd, insan haqqlarına qarşı çıxan ideologiyaları müdafiə edən insanları səbəb göstərərək elmi həqiqətlərə göz yummaq və ya onları qaralamaq qətiyyən düzgün deyil. Əhəmiyyətli olan bu ideologiyalarla (əgər ehtiyac olarsa) mübarizə aparılması və ya mümkündürsə daha insani olacaq şəkildə düzəldilməsi, inkişaf etdirilməsi, dəyişdirilməsi və ya tamamilə tərk edilməsidir. Bu ideologiyaların varlığına görə elm heç bir məsuliyyət daşımır və günahkar deyil. Sosial Darvinizmin qurucusu Çarlz Darvin olmadığı kimi, bu təkamül qanunlarının insan cəmiyyətlərinə də tətbiq olunması lazım olduğu və ya tətbiq oluna biləcəyi düşüncəsi də Darvinə aid deyil. Əgər elə olsaydı belə bu vəziyyət, təkamülün bir təbiət qanunu, Təkamül Nəzəriyyəsinin bu təbiət qanununu açıqlayan bir elmi nəzəriyyə olduğu gerçəyini əsla dəyişdirməzdi. Çünki elm adamları ilə bu insanların elmdən kənar mövzulardakı fikirləri, elmin iş metodologiyalarından fərqildir. Əgər ki elm adamı bir nəzəriyyəni öz şəxsi ideologiyalarını dəstəkləmək üçün irəli sürmüş olsa, bu, digər elm adamları tərəfindən çox qısa müddətdə fərq edilər və sıradan çıxar. Çünki elmdə, nəzəriyyəçilərin ideologiyalarına deyil, irəli sürdükləri fikirlərə və onu hansı üsullarla, nə şəkildə, nə qədər güclü dəlillərlə dəstəkləyə bildiklərinə baxılır. Bu baxımdan Təkamül Nəzəriyyəsi, zamanın və elmin bütün imtahanlarını dəqiq və müvəffəqiyyətlə keçmiş çox güclü bir nəzəriyyədir. Heç bir şəxsi ideologiyadan da asılı deyil.\nAtomun parçalana biləcəyinin əvvəlcə nəzəri olaraq kəşfi, sonra isə praktik olaraq həyata keçirilməsi, elmin böyük uğurlarından biridir. Ancaq bundan necə istifadə ediləcəyi insanların əxlaqına, keçmişinə, humanizm anlayışına, niyyətlərinə bağlıdır. Atomun parçalanmasından istifadə edən alimlər milyonlarla insanın həyatını xilas edən radiologiya və radioqrafiya kimi texnologiyalar icad etmiş, hətta daha irəli gedərək kainatın sirlərini ortaya çıxarmağı bacarmışdır. Ancaq eyni sadə gerçəyi, atomun parçalana bilər olduğu gerçəyini istifadə edən bəzi insanlar, bir neçə saniyədə yüz minlərlə və ya milyonlarla insanı məhv edə biləcək silahlar inkişaf etdirmişlər. Hər iki tətbiq də, atomun parçalana bilər olduğu həqiqətini dəyişdirməməkdədir. Elmin vəzifəsi bu həqiqəti tapmaq və insanlığa təqdim etməkdir. Ondan necə istifadə ediləcəyi, insanlığın gələcəyini şəkilləndirəcək olan qərardır. Bunun nəticələrinə görə elm əsla məsul tutula bilməz. Bu səbəbdən hər hansı bir siyasi ideologiyadan ötəri Təkamül Nəzəriyyəsi əsla qınana, kiçildilə və tənqid edilə bilməz!\nMüəllif Vüsal Fərzəliyev на 11:11 AM 0 şərh\nİsveçli fotoqraf Lennart Nilsson, 12 il ərzində ana bətnindəki dölləri araşdırmış və bu zaman bir-birindən gözəl şəkillər ortaya çıxmışdır!\nSpermatozoidin uşaqlıq borusuna doğru hərəkəti\nGörəsən yumurtahüceyrə ilə görüş baş tutacaqmı?\n2 spermatozoid yumurtahüceyrəyə daxil olmağa çalışır\nQalib gələn spermatozoid\nQalibiyyətdən sonrakı anlar\n8-ci gün: rüşeymin uşaqlığa implantasiyası\nEmbrionun beyni inkişaf etməyə başlayır\n24-cü gün: embrionda 18-ci gündən etibarən döyünməyə başlayan ürəkdən başqa heç bir sistem inkişaf etməyib\n5-ci həftə: üz yavaş-yavaş formalaşır və göz, ağız, burun dəlikləri inkişaf etməyə başlayır\n40-cı gün: artıq cift formalaşır\n8-ci həftə: sürətlə böyüyən embrion qoruma altındadır\n16-cı həftə: döl artıq hərəkətlənməyə başlayır\nQığırdaqlardan sümüklər inkişaf etməyə başlayır\nDöl artıq xaricdən gələn səsləri qavraya bilir\n20-ci həftə: dölün boyu artıq 20sm civarındadır və tükləri uzanmağa başlayır\n6-cı ay: körpəmiz artıq uşaqlığı tərk etməyə hazırlaşır\n36-cı həftə: Dünya ilə tanış olmağa cəmi 4-5 həftə qalıb...\nMüəllif Vüsal Fərzəliyev на 5:55 AM 0 şərh\nFutbolçular qapıçını çaşdırıb qol vura bilmək üçün xüsusilə cərimə vəziyyətləri zamanı topa havada istiqamət dəyişdirəcək şəkildə zərbə vurmağa çalışırlar. İstedadlı idmançılara xas olan bu zərbələrin reallaşmasını təmin edən isə topun dönməsi və üzərinə təsir edən aerodinamik qüvvələrdir. Aerodinamik qüvvələr, hava (qaz) molekullarının cismin ətrafında hərəkət edərkən bu cismə təsiri ilə təyin olunur.\nTop havada hərəkət edərkən havanı meydana gətirən molekullar topun ön tərəfinə çırpılır və cismi əhatə edərək geriyə doğru hərəkət edir. Əgər top havada hərəkət edərkən eyni zamanda öz ətrafında fırlanırsa topun ətrafında hərəkət edən hava da onunla birlikdə fırlanır. Bu səbəblə hava topun bir tərəfində digər tərəfinə nisabətən daha sürətli hərəkət edir. Yəni topun dönmə istiqaməti ilə havanın hərəkət istiqaməti eynidirsə, hava topun o tərəfində daha sürətli axır. Havanın topun ətrafında fərqli sürətlərdə hərəkət etməsi təzyiq fərqinə gətirib çıxarır. Bu, Bernulli qanunu olaraq bilinir. Havanın daha sürətli hərəkət etdiyi hissədə təzyiq aşağıykən, yavaş hərəkət etdiyi hissədə təzyiq yüksəkdir. Ətrafındakı təzyiq fərqi səbəbiylə topun üzərinə təsir edən qüvvələr balanslı deyil və təzyiqin az olduğu tərəfə doğru dəqiq bir qüvvə ortaya çıxır. Bu qüvvə Maqnus qüvvəsi (effekti) olaraq adlandırılır.\nFırlanan cisimlərə təsir edən Maqnus qüvvəsinin istiqamətini fırlanma istiqaməti təyin edir. Məsələn top, fırlanma oxu yerə paralel şəkildə saat istiqamətindədirsə havada sağa doğru, saatın əksi istiqamətindədirsə sola doğru hərəkət edəcəkdir. Fırlanma oxu yerə perpendikulyardırsa topun üzərinə -dönmə istiqamətinə görə- aşağı ya da yuxarı istiqamətli qüvvə təsir edir. Təbii ki sonda Braziliya milli komandasının məşhur müdafiəçisi Roberto Karlosun 1997-ci ildə cərimə zərbəsindən Fransa komandasının qapısına vurduğu möhtəşəm qolu xatırlatmaq tam yerinə düşər.


<i>«Ayna»</i>: «Pentaqon Azərbaycanı seçim qarşısında qoyur»\n2021, 30 İyul, Cümə, Bakı vaxtı 05:48\n"Seçki kampaniyası polis zorakılığı və qorxutma ilə müşayiət olunur" «Ayna» qəzetindəki «Pentaqon Azərbaycanı seçim qarşısında qoyur» başlıqlı məqalədə Cəsur Məmmədov yazır ki, əgər Bakı Vaşinqtonla əməkdaşlıqdan və öz ərazisində Amerikaya məxsus hərbi bazanın yerləşdirilməsinə icazə verməkdən imtina etsə, ABŞ inqilab hərəkatını dəstəkləyə bilər. Bunun da gerçək nəticələri özünü noyabrdakı parlament seçkisində göstərə bilər.\nMəqalədə bildirilir ki, bu məlumat Amerika-İsrail «Stratfor» Pronozlaşdırma Mərkəzinin keçmiş SSRİ ölkələri ilə bağlı oktyabr, noyabr və dekabr ayları üzrə açıqladığı prqnozlarda əksini tapıb. Müəllif yazır ki, qurum ekspertlərinin Azərbaycanla bağlı yekun rəyi belədir: «Növbəti inqilab mərhələsinə keçməyə artıq hazır olan Azərbaycanda qeyri-sabitlik müşahidə ediləcək. Bu, Ermənistan və digər ölkələrdə də özünü biruzə verəcək».\n«Üç nöqtə» qəzetindəki «Ermənilərə cəsusluq edən əsgər cəzalandırıldı» başlıqlı məqalədə Elməddin Muradlı yazır ki, 14 il azadlıqdan məhrumetmə cəzasına məhkum olunan Zaur Veyisov ermənilərdən 1000 ABŞ dolları alaraq onlara məlumat ötürməkdə günahlandırılır. Müəllif yazır ki, Z.Veyisov Cinayət Məcəlləsinin 274-cü maddəsi ilə vətənə xəyanətdə və 338.1-ci maddəsi ilə hərbi növbətçilik qaydalarını pozmaqda ittiham olunur. Azərbaycan Ordusunun keçmiş əsgəri bir il əvvəl erməni kəşfiyyatçıları tərəfindən oğurlanıb.\nİstintaq materiallarına əsaslanan müəllif yazır ki, Zaur Veyisov ağır fiziki təzyiqlərə məruz qaldıqdan sonra ermənilərə məlumatlar ötürəcəyinə söz verib.


Azərbaycanda Olimpiya kompleksləri kimə və nəyə xidmət edir? » Arqument.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n27-03-2018 11:38 / Bu xəbər 5753 dəfə oxundu\nAzərbaycanda olimpiya Komplekslərinin sayı 40-a çatıb.\nBu komplekslərin hər biri haqda Gənclər və İdman Nazirliyinin saytında ətraflı məlumat yerləşdirilib.\nPrezident İlham Əliyev martın 23-də belə komplekslərdən daha birinin - Beyləqanda Olimpiya İdman Kompleksinin tikintisinə 16.5 milyon manat vəsait ayrıb.\n"OLİMPİYA KOMPLEKSLƏRİ HANSI MƏNSƏBƏ QULLUQ ELƏDİYİ BİLİNMİR"\nİdman yazarı Coşqun Eldaroğlu sual edir ki, Azərbaycanda bu qədər olimpiya komplesklərinə nə ehtiyac var. Əlavə edir ki, üstəlik, özəlliklə, bölgələrdə inşa olunan bu komplekslərin bəzilərinin qapısı qıfıllı qalıb. Onun sözlərinə görə Beynəlxalq Bankın cinayət işindən bəlli olur ki, hətta olimpiya komplekslərini girov qoyub, kredit götürənlər də olub:\n"Beynəlxalq Bankla bağlı məhkəmə işindən ictimaiyyətə bəlli oldu ki, olimpiya kompleksini girov qoymaq müqabilində kredit götürülməsi halları da olub. Biz belə nümunələrə də şahid olmuşuq. Məsələ o qədər qarışıqdır ki, konkret olaraq bu komplekslərin hansı mənsəbə qulluq elədiyini bilmək olmur. 3 kompleksdən başqa qalanları bölgələrdədir. Ödənişli olduğundan əhali bundan istifadə edə bilmir".\nMƏMUR OLİQARXLARIN VƏ İŞADAMLARININ TİKDİRDİYİ KOMPLEKSLƏR...\nƏslində dövlət mülkiyyətində olan belə komplekslərin bankda girov qoyulub kredit götürülməsi real görünmür.\nBununla belə, 2012-ci ildə AzadlıqRadiosunun araşdırması üzə çıxarmışdı ki, Olimpiya İdman Komplekslərinin heç də hamısını dövlət inşa etməyib. Bəzilərini müxtəlif oliqarx məmurlara məxsus şirkətlər və iş adamları inşa etdirib.\nMəsələn, keçmiş nəqliyyat naziri Ziya Məmmədovun oğluna məxsus ZQAN holding Qubada, keçmiş Beynəlxalq Bank sədri Cahangir Hacıyevə yaxın General Construction Şəkidə, keçmiş iqtisadi inkişaf naziri Fərhad Əliyevin qardaşına məxsus olduğu vaxtda Azpetrol Masallı, Lənkəran, Bərdə, Maştağada idman komplekslərini tikdirib. Nurgun Motors isə Salyandakı kompleksi tikib.\nDÖVLƏT PULUNA TİKİLİB, ÖZƏL QİYMƏTLƏRLƏ XİDMƏT GÖSTƏRƏN KOMPLEKSLƏR...\nAmma bunlar bölgələri bürüyən onlarla idman komplekslərindən yalnız bir neçəsidir. Ölkə boyunca belə idman obyektlərinin əksəriyyəti dövlət hesabına inşa olunub.\nBiz dövlət büdcəsinə 10 milyon manata başa gələn Bakıdakı Şağan Olimpiya Kompleksindən istifadənin qiymətləri ilə də maraqlandıq. Burada üzgüçülük hovuzu uşaqlar üçün ayda 8 dəfəsi 30 manat, 12 dəfəsi 40 manatdır. Böyüklər üçün 10 manat daha bahadır. Kompleksdən bildirdilər ki, digər idman növləri ilə məşqçi müəllimlərlə danışıb, qiymətdə razılaşmaq lazım gəlir.\nBu qiymət Bakıdakı digər özəl idman zallarından elə də fərqlənmir.\nİLHAM ƏLİYEV: "MƏQSƏD İDMAN İNFRASTRUKTURU YARATMAQDIR".\n2017-ci ilin noyabrında prezident İlham Əliyev Abşeron Olimpiya Kompleksinin açılışında deyib ki, Azərbaycanda idman infrastrukturunun yaradılması siyasəti uğurla icra edilir. Olimpiya idman komplekslərinin tikintisi də bu siyasətin əsaslarındandır. Gələcəkdə də belə komplekslərin açılışı davam edəcək:\n"Həm də rayon sakinləri, uşaqlar, yeniyetmələr, həm də idmançılar bu komplekslərdən istifadə edə biləcəklər. Beləliklə də bölgələrdə müasir idman infrastrukturunun yaradılması istiqamətində önəmli addımlar atılır".\nOLİMPİYA KOMPLEKSİNİN İNŞASI ƏSASLI DÖVLƏT LAYİHƏSİDİRMİ?\nMüxalif Real Vətəndaş Hərəkatının icra katibi, iqtisadçı ekspert Natiq Cəfərli isə hesab edir ki, olimpiya idman komplekslərinin tikintisi idmanın inkişafından daha çox büdcə vəsaitlərinin mənimsənilməsinə xidmət edir. Beyləqandakı Olimpiya Kompleksinin tikintisinə 2018-ci il dövlət büdcəsində dövlət əsaslı vəsait qoyuluşu xərclərindən 16.5 milyon manat ayrılıb. Natiq Cəfərli bildirir ki, dövlət əsaslı vəsaitlər əlavə gəlir gətirə bilən sahələrə yatırılmalıdır:\n2012-Cİ İLƏ QƏDƏR 200 MİLYON MANAT...\nGənclər və İdman Nazirliyinin məlumatına görə 2012-ci ilə qədər idman komplekslərinə 200 milyon dollar büdcə pulu ayrılıb. Bu komplekslərin inşası xüsusilə 2007-ci ildən sonra geniş vüsət alıb.\nBu həmin illərdir ki, Azərbaycan neftin dünya bazarındakı qiymətindən böyük gəlirlər əldə edirdi. Hökumətin tənqidçiləri bu cür tikililərin əslində həm də büdcədən böyük yeyinti mənbəyi olduğunu iddia edirlər. 2015-ci ildə neftin qiyməti ucuzlaşanda isə bu tip xərclər azaldılmışdı. Lakin neft bir qədər bahalandan sonra investisiya xərcləri də artırılıb. Məsələn, 2018-ci ilin 20 milyard manatlıq büdcəsinin 5 milyardı bu sayə üçün nəzərdə tutulub.\n''Pula görə ardıcıl turnirlərdə oynamağa məcburam'' (Yenilənib)\nBakıda tanınmış güləşçilər etiraz aksiyası keçirdilər: “Yol pulumuz yoxdur” - FOTOLAR


Polad Bülbüloğlu ata evində: "Yuxumuza da gəlməzdi ki..." Yeni Sabah\n18 Sen 2021 12:01\nYenisabah.az xəbər verir ki, bunu Üzeyir Hacıbəyli - XIII Beynəlxalq Musiqi Festivalı ilə bağlı Şuşaya səfər zamanı Bülbülün ev muzeyinə baş çəkən Xalq artisti, Azərbaycanın Rusiyadakı səfiri Polad Bülbüloğlu bildirib.\nSəfir deyib ki, sonra da evin iki divarı çöküb:\n“Ömür-gün elə gətirib ki, mən bura 2007-ci ildə və 2019-cu ildə gəlmişdim. 2007-ci ildə Şuşaya Fərhad Bədəlbəyli də gəlmişdi. Təbii ki, 2007-ci ildə mən də, Fərhad Bədəlbəyli də tamam ayrı hisslər keçirirdik. Öz ata evini belə dağılmış halda görmək çox çətin bir sınaq idi. Allaha şükür ki, bu günü də gördük.\nHörmətli Prezidentimizə dərin təşəkkürümüzü bildiririk. Keçən il bu vaxt bizim yuxumuza da gələ bilməzdi ki, 1 ildən sonra biz Şuşada Bülbülün ev muzeyini bərpa edəcəyik, Üzeyir Hacıbəyovun abidəsi təzədən qoyulacaq, Şuşada yüksək səviyyəli tədbirlər keçiriləcək. Mən çox şadam ki, musiqiçi dostlarım, bəstəkarlar, musiqişünaslar bu gün Şuşaya gəliblər. Bu, böyük bir bayramdır”. / APA\n“Planet Parni iz Baku” qayıdır - “Rüşvətxor, korrupsioner məmurları...“\n24 Okt 2021 18:25\n“Canəliyə kinim yox idi, olub-keçəni unutmuşdum, ölümünə də sarsılmışam” - Əlibaba Məmmədov\n23 Okt 2021 16:02\n23 Okt 2021 14:48\n23 Okt 2021 14:10\n23 Okt 2021 13:08\nCanəli Əkbərov Fəxri Xiyabanda dəfn olunacaq\n23 Okt 2021 00:08\n22 Okt 2021 14:34\nƏməkdar artistin mədəsini götürdülər - “Şiş böyük idi“\n22 Okt 2021 14:04\n21 Okt 2021 13:57\nCanəli Əkbərovun vəziyyəti ağırlaşdı: “Möcüzə gözləyirik“\nAnkarada azərbaycanlı heykəltəraşın sərgisi açıldı


Tərtərdə 1170 məcburi köçkün ailəsi yeni yaşayış məhəlləsinə köçürülür\n12 Aprel 2017 - 19:29\nTərtərdə 1170 məcburi köçkün ailəsi yeni yaşayışməhəlləsinə köçürülür\nMəcburi Köçkünlərin Sosial İnkişaf Fondu (MKSİF) Tərtər rayonu ərazisində 1170 məcburi köçkün ailəsi üçün zəruri sosial-texniki infrastrukturu olan yeni yaşayış məhəlləsinə 1170 məcburi köçkün ailəsinin köçürülməsi ilə bağlı tender elan edib.\nTrend-in məlumatına görə, tenderdə iştirak haqqı 100 manatdır. Tender iştirakçılarına təklif edilir ki, “Dövlət satınalmaları haqqında” qanuna uyğun olaraq, öz tender təkliflərini möhürlənmiş, imzalanmış, ikiqat bağlamada yazılı surətdə təqdim etsinlər.\nBundan başqa, Tərtər rayonu ərazisində 1170 məcburi köçkün ailəsi üçün zəruri sosial-texniki infrastrukturu olan yeni yaşayış məhəlləsində yaşıllaşdırma işləri ilə bağlı da tender elan edilib.\nSənədlər Azərbaycan dilində, 2 nüsxədə (əsli və surəti) tərtib olunmalıdır (xarici dildə olan tender təklifləri Azərbaycan dilinə tərcümə olunmalıdır). Tender proseduru “Dövlət satınalmaları haqqında” qanuna uyğun keçiriləcək. İddiaçılar tenderdə iştirak etmək üçün yuxarıda göstərilən sənədləri (tender təklifi və bank qarantiyası istisna olmaqla) 8 may 2017-ci il saat 18:00-a qədər, tender təklifi və bank qarantiyasını isə möhürlənmiş ikiqat zərfdə 23 may 2017-ci il saat 18:00-a qədər Bakı şəhəri, Tbilisi prospekti, 57D (MKSİF) ünvanına təqdim etməlidirlər. Göstərilən vaxtdan gec təqdim olunmuş zərflər açılmadan geri qaytarılacaq. İddiaçıların təklifləri 24 may 2017-ci il tarixdə, müvafiq olaraq saat 16:00 və 17:00-da yuxarıda göstərilən ünvanda açılacaq.\nQeyd edək ki, Dövlət Neft Fondunun vəsaiti hesabına məcburi köçkünlərin müvəqqəti məskunlaşdırılması məqsədilə qəsəbələrin, çoxmərtəbəli binaların, fərdi yaşayış evlərinin layihələndirilməsi və onların tikintisi ilə bağlı işlərin həyata keçirilməsi MKSİF-ə həvalə olunub.


Vüsal Hüseynov CEO Lunch Baku-nun fəxri qonağı olacaq ABC.AZ\nVüsal Hüseynov CEO Lunch Baku-nun fəxri qonağı olacaq\n26 sentyabr, Fineko/abc.az. “Caspian European Club Kluba daxil olan şirkətlərin biznes əlaqələrini və imkanlarını genişləndirməyə kömək edən B2B və B2G formatında tədbirlərin təşkilinin fəal mərhələsinə keçir. 2019-cu il oktyabrın 9-da Hyatt Regency otelində keçiriləcək CEO Lunch Baku-nun fəxri qonağı Azərbaycan Respublikası Dövlət Miqrasiya Xidmətinin (DMX) rəisi Vüsal Hüseynov olacaq”, - deyə Caspian European Club-un sədrinin birinci müavini və baş icraçı direktoru Telman Əliyev məlumat verib.\n“Bir illik əməkdaşlıq dövründə birgə işçi qrupu çərçivəsində biz Dövlət Miqrasiya Xidmətindəki həmkarlarımızla dəfələrlə biznes nümayəndələrini maraqlandıran və narahat edən məsələləri və təklifləri müzakirə etmişik. Əminəm ki, bu dialoq tərəfimizdən təşkil olunan CEO Lunc Baku çərçivəsində də davam etdiriləcək və şirkətlər onları maraqlandıran suallara cavab tapacaqlar”, - deyə Telman Əliyev əlavə edib.\nCEO Lunch işgüzar ünsiyyət üçün unikal platformadır. Tədbir çərçivəsində yaradıcı ziyalılar, dövlət məmurları, diplomatik missiya və beynəlxalq təşkilatların rəhbərləri, orta səviyyəli top-menecer və menecerlər ünsiyyət qurmaq və fikir mübadiləsi aparmaq imkanı əldə edirlər.\nAzərbaycan, Gürcüstan və Qazaxıstanda hər ay keçirilən CEO Lunch dövlət və özəl sektor nümayəndələri arasında dialoqun qurulmasında aparıcı vasitə olmaqla yanaşı, həmçinin qeyri-rəsmi şəraitdə ünsiyyət və Xəzər-Qara dəniz və Baltik regionu ölkələrinin şirkət nümayəndələri ilə yeni işgüzar əlaqələr üçün əlavə imkanlar yaradır.\nCEO Lunch Baku-ya qeydiyyat üçün www.caspianenergy.org saytına daxil olun.


Lüt keşiş, çılpaq bəy və gəlin – FOTO | 24saat\nABŞ-ın Virciniya ştatında yerləşən Sauthempton şəhərində “White Tail Chapel” kilsəsində lüt keşiş əlində İncili tutaraq vəz verir, İsa Məsihdən və həvariyunlardan danışır.\nKilsədə ibadətə yığışmış insanlar da çılpaq olur. Daha doğrusu, onların arasındakı qadınlar çəkiliş aparıldığı üçün qismən geyiniblər. Halbuki adi ibadətlərdə bu kilsədə əynində paltar olan kimsə tapılmaz.\nKilsənin keşişi Allen Parkerin dediyinə görə, bu kilsə nudistlərə məxsusdur.\n“Hamımız çılpağıq və burada qəbahət heç nə görmürəm. Tanrı Adəmlə Həvvanı çılpaq yaradıbsa, biz niyə vücudumuzdan utanmalıyıq?! İbadətə gələnlər mömin xristianlardır və onlar da vəzlərimə diqqətlə qulaq asırlar. Çılpaq olsalar da, özlərini narahat hiss etmirlər. Əksinə, qəlblərindəki Tanrı eşqi, İsa sevgisi onları yeni doğulmuş körpələr qədər munis edir.\tÇılpaq duaların da mənası budur: hamımız Tanrı qarşısında olduğumuz kimi görünməli, göründüyümüz kimi olmalıyıq. İnsan maddiyyatdan uzaq olmalıdır. İsa Məsih doğulanda çılpaq idi. Çarmıxa çəkiləndə də, sonradan zühur edəndə də onun əynində paltar yoxdu”, – keşiş Allen Parker deyib.\nYerli nudist icmanın kilsəsinə yığışanların bəziləri elə burada nikahlarını kəsiblər.\nTəbii ki, nikah zamanı bəylə gəlin də çılpaq olublar.\n“Toyumuzda buraya gəldik. Nikah zamanı çılpaq idik. Amma xanımım bir qədər utandı, əyninə ağ mayka geyindi. Sonra təbii ki, soyundu və toyda tam çılpaq olduq. Əsla utanmadıq. Niyə də utanmalıydıq ki?! Özümüzü olduğumuz kimi qəbul etməli, bir-birimizi sevməliyik”, – kilsədə daim ibadət edənlərdən biri Adam Seynvic deyib.\nToyda lüt olan digər bəylə gəlin Robert və Ketidir. Onlar da çılpaq olmalarından əsla utanmadıqlarını söyləyiblər.\nUseyin Boltun qalmaqallı fotoları – 20 yaşlı tələbə ilə yatdı (Fotolar)


27 Yanvar 2017 17:27 (UTC+04:00)\nYanvarın 27-də Daxili İşlər Nazirliyində 2016-cı ildə cinayətkarlıqla mübarizənin, ictimai qaydanın qorunmasının və ictimai təhlükəsizliyin təmin edilməsinin yekunlarına və qarşıda duran vəzifələrə həsr olunmuş geniş Kollegiya iclası keçirilib.\nNazirliyin mətbuat xidmətindən Trend-ə verilən məlumata görə, iclası giriş sözü ilə açan nazir, general-polkovnik Ramil Usubov bildirib ki, Azərbaycan Respublikasının Prezidenti cənab İlham Əliyev tərəfindən uğurla həyata keçirilən hüquq mühafizə siyasəti sayəsində daxili işlər orqanlarında da fəaliyyətin təkmilləşdirilməsi, əldə olunmuş müsbət nəticələrin inkişaf etdirilməsi istiqamətində əhəmiyyətli işlər görülüb, həmçinin, asayişin, təhlükəsizliyin, insan hüquq və azadlıqlarının qorunması və digər sahələrdə qarşıda duran vəzifələrin, dövlət plan və proqramlarının icrası tam təmin edilib. Qeyd olunub ki, ölkəmiz cinayətkarlıqla mübarizənin nəticələrinə görə, ötən il də MDB və Avropa məkanında öncül mövqedə olub, əhalinin hər 100 min nəfərinə düşən cinayətlərin sayı azalaraq 277-dən 271-ə enib.\nHesabat məruzəsi ilə çıxış edən daxili işlər naziri deyib ki, Azərbaycan Respublikasının Prezidenti, Silahlı Qüvvələrin Ali Baş Komandanı cənab İlham Əliyevin xüsusi diqqət və qayğısı sayəsində Daxili İşlər Nazirliyi Daxili Qoşunlarının maddi-texniki bazasının gücləndirilməsi, şəxsi heyətinin sosial müdafiəsinin və xidmət şəraitinin yaxşılaşdırılması ilə bağlı 2016-cı ildə də mühüm tədbirlər həyata keçirilib.\nSistemli şəkildə aparılan müvafiq işin nəticəsi olaraq, komandirlərin və idarəetmə orqanlarının fəaliyyətinin effektivliyi, hərbi hissələrin döyüş qabiliyyəti, əsgər və zabitlərin vətənpərvərlik ruhu və mənəvi-psixoloji durumu əhəmiyyətli dərəcədə yüksəlib. Ölkəmizdə ictimai asayişin qorunmasında böyük rolu olan Əlahiddə Çevik Polis Alayı qarşıya qoyulmuş vəzifələri uğurla yerinə yetirib, habelə xüsusi təyinatlı bu nizami polis hissəsinin əməkdaşları tərəfindən müxtəlif cinayətlərə görə 804 nəfər, həmçinin inzibati xəta törətmiş 28 min şəxs saxlanılıb.\nGeneral-polkovnik qeyd edib ki, xidməti fəaliyyətin prioritet istiqamətlərindən olan vətəndaşların qəbulu və müraciətlərinə baxılması sahəsində ölkə Prezidentinin qarşıya qoyduğu proqram vəzifələrin icrası daim ciddi nəzarətdə saxlanılıb, bu sahədə mühüm vəzifələr keçən ildə də tam və ardıcıllıqla yerinə yetirilib. Nazirliyin rəhbərliyi tərəfindən 3.248, o cümlədən kütləvi informasiya vasitələrində qabaqcadan məlumat verilməklə respublikanın 64 şəhər və rayonundan olan 2.164 vətəndaşın qəbulu həyata keçirilib, qaldırılan məsələlərin əksəriyyəti yerində həll olunub.\nPrezident Administrasiyasının Hüquq-Mühafizə Orqanları ilə İş Şöbəsinin müdiri Fuad Ələsgərov çıxış edərək Azərbaycan Respublikasının Prezidenti Zati-aliləri cənab İlham Əliyevin rəhbərliyi ilə ölkəmizdə hüquqi-demokratik islahatların, böyük infrastruktur layihələrinin və sosial yönümlü proqramların uğurla həyata keçirildiyini diqqətə çatdırıb. Respublikamızda ictimai-siyasi sabitliyin, habelə, insan və vətəndaş hüquq və azadlıqlarının qorunmasında daxili işlər orqanları əməkdaşlarının önəmli rolunu, eyni zamanda, aidiyyəti Dövlət proqramlarından, Milli Fəaliyyət planlarından irəli gələn vəzifələrin yüksək səviyyədə icra olunduğunu, cinayətkarlıqla mübarizə, ictimai təklükəsizliyin təmini sahələrində bir sıra uğurlar qazanıldığını qeyd edib. Xidməti fəaliyyətin təkmilləşdirilməsi üçün qanunvericiliyə edilən dəyişikliklərin əhəmiyyəti, yeni informasiya texnologiyalarının tətbiqinin daha geniş şəkildə istifadəsinin vacibliyi nəzərə çatdırılıb.


Lent.az | Ailə | Dodaqlarınızı tez-tez yalamayın... - ÇATLAYA BİLƏR\n17 Mart 2018 / 13:19\nDodaq çatlarına bütün mövsümlərdə, xüsusilə də qış aylarında rast gəlinir. Bəs dodaq çatını yaradan səbəblər hansılardır? Ailem.az bununla bağlı məlumatları diqqətinizə çatdırır\nAğrı yaradan dodaq çatlarının ən böyük səbəblərindən biri quru dəri və soyuq havalardır.\nGünəş işığı əhəmiyyətli səbəblərdən biridir. Xüsusilə yaz aylarında xeyli məruz qaldığımız günəş şüaları orqanizmdəki nəmi buxarlaşdıraraq, dodaqlarımızı qurudur və çatladır.\nGün ərzində kifayət qədər su içmədikdə hüceyrələrin susuz qalması dodaq quruluğuna və çatlarına səbəb olur.\nKeyfiyyətsiz kosmetik vasitələr\nİstifadə edilən bəzi kosmetik vasitələr də dodaqlarınızda çat yarada bilər. Keyfiyyətsiz kosmetik vasitələr dodaq quruluşunuza zərər verərək, mikrob düşməsinə səbəb olur.\nDodaq çatlaması bəzi qan xəstəliklərinin xəbərçisidir. A, B2 və B3 vitaminlərinin çatışmazlığı da dodaq çatlaması ilə nəticələnir.\nTez-tez ağız suyu ilə isladılan dodaqlarda çatlar yaranır. Tüpürcəyinizlə tez-tez islatdığınız dodaqlarınız onun tez buxarlanması nəticəsində inanılmaz şəkildə quruluğa və yaralar yaranmasına səbəb olur.\nAğızla alınan nəfəs\nAdətən yatarkən ağızdan alınan nəfəs də dodaq quruluğuna və çatlamasına səbəb olur. Burun tıxanıqlığı səbəbi ilə ağızdan nəfəs alan şəxslərin də dodaqları quruyur və çatlayır.


Sumqayıtlı millət vəkilinin şirkətinin işçiləri oğurluq edib? | SUMQAYITXEBER.COM\nSUMQAYITXEBER.COM > SUMQAYIT > Sumqayıtlı millət vəkilinin şirkətinin işçiləri oğurluq edib?\nSumqayıtlı millət vəkilinin şirkətinin işçiləri oğurluq edib?\nMüəllif: sumqayitxeber.com • Tarix: 29 Sentyabr 2013 • Baxış sayı: 144 dəfə • Şərh yoxdur\nParlament üzvünün başı dərddə; Hacı Salayevin “Trust” Mühafizə Şirkətinin əməkdaşları “Pepsi-cola” şirkətindən strateji məhsul oğurlayıblar; işə MTN-in qarışdığı, həbslərin aparıldığı deyilir\nParlamentdə 44 saylı Sumqayıt-Abşeron seçki dairəsini təmsil edən deputat Hacı Salayev çox ciddi problemlə üzləşib. “Yeni Müsavat”a bu barədə daxil olan məlumata görə, deputata məxsus uzun illərdi fəaliyyət göstərən “Trust” Mühafizə Şirkətinin əməkdaşlarının etdikləri müdhiş oğurluq Hacı Salayevin başına dərd açıb. Xəbərdə qeyd olunur ki, “Trust” Mühafizə Şirkətinin 3 min nəfərdən çox əməkdaşı var. Ölkədəki xeyli obyektlərin mühafizəsi bu şirkətin əməkdaşları tərəfindən həyata keçirilir.\nBu obyektlər arasında banklar, istehsal müəssisələri, böyük satış mərkəzləri, əcnəbi şirkətlərin burdakı nümayəndəlikləri və digər obyektləri var. “Trust”un əməkdaşlarının mühafizə etdiyi böyük şirkətlər arasında “Pepsi-coca”la şirkəti də var. Məlumatda bildirilir ki, 15-20 gün öncə bu şirkətin mühafizəçiləri “Pepsi-coca”ladan oğurluq ediblər. İlkin xəbərlərdə onlar böyük miqdarda “Marqans” kimi tanınan Kalium permanqanat adlanan maddə oğurlayıblar. Həmin maddədən “Pepsi coca”la və digər sərinləşdirici maddələrin istehsalında istifadə edildiyi bildirilir. Eyni zamanda ondan bəzi partlayıcı maddələr hazırlanmasında da istifadə olunur. Xəbərdə o da qeyd olunur ki, şirkətdən oğurluq faktının üstü açılandan sonra əvvəlcə bu məsələni öz aralarında həll etmək istəyiblər. “Pepsi -coca” ilə “Trust” arasında aparılan danışıqlar vasitəsilə nəticə əldə olunmadığından iş hüquq-mühafizə orqanlarının səlahiyyətinə verilib. Məlumatda bildirilir ki, iş böyüdüyündən məsələyə Milli Təhlükəsizlik Nazirliyi (MTN) də qarışıb. Bundan sonra “Trust”da həbslər həyata keçirilib və xeyli şəxs saxlanılıb. Hətta məsələ ilə əlaqədar hüquq-mühafizə orqanlarının əməkdaşları Hacı Salayevin özü ilə də qeyri-rəsmi söhbət aparıblar. Deputat toxunulmazlığı olduğu üçün onun rəsmən dindirilməsi mümkün deyil. Buna görə də, hələlik o, rəsmən dindirilməyib. Amma bununla belə araşdırmalar və dindirmələr davam edir.\nBu oğurluq faktının üstü açılandan sonra “Trust”un bütün mühafizə sistemi alt-üst edilib, şirkətin mərkəzi ofisində axtarış aparılıb. Hazırda əməkdaşların işə götürülməsi üçün müəyyənləşdirilən qaydalara əməl edilib-edilməməsi, mühafizəyə götürülənlərin kimliklərinin lazımi qaydada araşdırılıb-araşdırılmadığı, oğurluğun hansı məqsədlə edildiyi, oğurlanan maddənin hansı təyinat üzrə istifadə edilməsinin nəzərdə tutulduğu barədə ciddi araşdırma aparılır.\nQeyd edək ki, Hacı Salayev hüquq-mühafizə orqanlarının ehtiyatda olan polkovnik-leytenantıdı.\nO, 2010-cu ildə deputat olandan sonra “Trust” Mühafizə Şirkətini Azad adlı keçmiş Xüsusi Şöbənin polkovnikinə tapşırıb. Amma həm hüquq-mühafizə orqanları, həm də digər dövlət qurumları “Trust”un məhz Hacı Salayevə məxsus olduğunu bilirlər. Bundan başqa Hacı Salayevin digər biznes obyektləri də var. Hacı Salayev həm də parlamentin az danışan və az-az görünən deputatlarındandı.\nBir müddət öncə isə bəzi saytlar yazmışdı ki, Hacı Salayev son dövrlər yaxın ətrafına prezident seçkilərindən sonra nazir olacağını deyirmiş. Məlumata görə, o, Naxçıvandan olan nazirlərdən birini əvəzləyəcəyini söyləyirmiş.\nMövzu ilə bağlı qarşı tərəfin də mövqeyini dərc etməyə hazırıq.\nTeymur HƏSƏNLİ, ”\nTeymur HƏSƏNLİ , “Yeni Musavat” qəzeti


Tüklü Misena göbələyi - Uşaq Bilik Portalı\nTüklü Misena göbələyi\nTüklü Misena (Hairy mycena) - Misen göbələk ailəsinin ən böyük göbələklərindən biridir. Göbələyin orta hündürlüyü 1 sm-dir, lakin bəzi göbələklərin boyu 3-4 sm-ə belə çatır. Tüklü misenanın papağının eni 4 mm-dir.\nGöbələyin bütün səthi kiçik tüklərlə örtülüdür. Mikoloqların fikrincə məhz bu tüklərin köməyi ilə göbələk özünü müdafiə edir. Göbələk kiçik heyvanları və onu yeyə biləcək böcəkləri tüklərini tərpədərək qorxudur.\nTüklü misena ilk dəfə Avstraliyada Booyonq yaxınlığında mikoloqlar tərəfindən aşkar edilib. Bu göbələklərin xüsusiyyəti hələ tam şəkildə öyrənilməyib. Yeməli olub olmamağı, həmçinin digər tüklü misena göbələkləri ilə oxşarlığının nə qədər olması barəsində hələ dəqiq məlumat yoxdur


SEO BLOG Archives – SEOLAB\nBu sual bir çox sahibkarları maraqlandırır. Ona görə də bu mövzüda SEO və kontekst reklam arasıdankı əsas fərqləri təsvir edəcəyik. Kontekst reklamın SEO-dan üstünlüyü Daha sürətli işləyir. Müəyyən bir nəticə almaq üçün 2 həftədən bir…\nYeni yaranmış saytların SEO təşviqatını aparmaq üçün aşağıdakı təlimatlardan istifadə edə bilərsiniz. Kontentə diqqət yetirin. Saytınızı yaratmazdan ilk öncə düzgün kontent seçməlisiniz. Kontent nə qədər güclü və anlaşıqlı olsa SEO təşviqatını aparmaq daha rahat və…


Qafqaz Müsəlmanları İdarəsi İranda fəaliyyətini genişləndirəcək (FOTO)\nCəmiyyət 26 Noyabr 2014 10:46 (UTC+04:00)\nAzərbaycan, Bakı, 26 noyabr /Trend, müxbir İlkin İzzət/\nQafqaz Müsəlmanları İdarəsinin (QMİ) sədri, şeyxülislam Allahşükür Paşazadə İrana səfəri çərçivəsində QMİ-nin İrandakı nümayəndəliyinə baş çəkib.\nQMİ-dən Trend-ə verilən məlumata görə, İdarənin İrandakı səlahiyyətli nümayəndəsi hacı Şamil Rəsulova müvafiq göstərişlərini verən şeyxülislam gələcəkdə nümayəndəliyin fəaliyyətinin daha da genişləndirilməsinin zəruriliyini vurğulayıb və işində uğurlar arzulayıb.\nGörüşdə Allahşükür Paşazadə ilə yanaşı, QMİ sədrinin birinci müavini, müfti hacı Salman Musayev, İdarənin Elmi-Dini Şurasının sədri, akademik Vasim Məmmədəliyev, Nəşriyyat şöbəsinin müdir müavini, Video-elektron bölməsinin rəhbəri Elşən Mustafayev, Fətva şöbəsinin əməkdaşı Mircəfər Əyyubov, QMİ sədrinin səlahiyyətli nümayəndəsi, "Məşhədi Dadaş" məscidinin axundu hacı Şahin Həsənli, İdarənin əməkdaşı Həmid Bağırov, habelə Azərbaycanın İrandakı səfirliyinin birinci katibi Rəşadət Babayev və ikinci katibi Tariyel İsmayılov müşayiət ediblər.\nDaha sonra QMİ sədrinin başçılıq etdiyi nümayəndə heyəti Qum şəhərində İmam Rzanın (ə) bacısı Xanım Məsumənin (ə) ziyarətgah kompleksini ziyarət ediblər.\nA.Paşazadə İrana səfəri çərçivəsində ölkənin ali dini lideri ayətullah əl-üzma Seyid Əli Xamenei ilə görüşüb. Görüş zamanı İranın dini rəhbəri İslam aləmini təhdid edən dini radikalizm və ekstremizm problemləri və ondan çıxış yolları haqqında öz fikirlərini açıqlayıb.\nGörüşdə din adı ilə törədilən cinayətlərin İslamla heç bir əlaqəsi olmadığı və belə halların İslama və bütün bəşəriyyətə qarşı bir təxribat olduğu vurğulanıb.\nQeyd edək ki, İran səfəri çərçivəsində A.Paşazadə ayətullah əl-üzma Məkarim Şirazi və ayətullah əl-üzma Cəfər Sübhani arasında da təkbətək görüşlər keçirib.\nAyətullah əl-üzma Cəfər Sübhani\nAyətullah əl-üzma Seyid Əli Xamenei


Demokratiya və insan haqlarının qərəz təsisatı - Baxış bucağı - Xəbərlər - Azadİnform İnformasiya Agentliyi\nOndan başlamaq istəməzdim ki, ATƏT-in Demokratik Təsisatlar və İnsan Haqları Bürosunun Azərbaycanda daha əvvəl keçirilmiş seçkilərlə bağlı rəyləri indikindən fərqlənmirdi. Az qala eyni preambula, eyni davamlılıq, eyni ton, eyni ittihamlar. Yalnız bir-iki cümlənin fərqli quruluşu. Bəs indi fərqlilik nədədir?\nAzərbaycan fərqlidir. İllər keçdikcə daha fərqli – əmin və qətiyyətli olur. Ölkəmizə münasibətdə həyata keçirilən siyasət, istifadə olunan metodlar və vasitələr də tam fərqli xarakter alır. Meydana söyüşçülər çıxarılır, ən yaramaz, əxlaqsız ifadələr dövriyyəyə buraxılır. Bu metod daxildə təfriqə, qarşıdurma, inamsızlıq yaratmaq, dövlətə, dövlətçiliyə sadiq insanları ləkələmək, onların fəaliyyətinə münasibətdə tərəddüd toxumu səpmək motivləri ilə davamını tapır.\nAncaq bir ölkənin – Azərbaycanın dünyada tanınan sərhədlərinə qəsb olunub, torpağı işğala məruz qalıb, işğal müddəti əsrin dördə birinə çatıb. Ötən zaman kəsiyində ATƏT bunu «jurnalistlər məcburi həbslərə və suçlanmalara məruz qalır» deyəcək qədər əminliklə bildiribmi? Budurmu öhdəliyə məsuliyyətlə yanaşmaq?! Dağlıq Qarabağ münaqişəsinin nizamlanması prosesinə nəzərən deyə bilərik ki, bir təşkilatın öz öhdəliklərinə tam laqeyd və etinasız münasibət göstərilməsinə seyrçi qalmasının, dözməsinin ATƏT nümunəsi sadəcə tapılmayıb!\nMilli Məclisin deputatı, Azərbaycan Mətbuat Şurasının sədri\n16.04.2018 16:45 / Baxılıb: 2028 / Çap


Kim Jiha: "Tərəddüdsüz irəliyə doğru yürüyün!" - Çağdaş Koreya poeziyası - Bədirxan Əhmədli yazır | Edebiyyatqazeti.az\nKim Jiha: "Tərəddüdsüz irəliyə doğru yürüyün!" - Çağdaş Koreya poeziyası - Bədirxan Əhmədli yazır\n10.02.2020 14:38 | 961 dəfə oxunub A A+ A- Digər\nKim Jiha çağdaş Koreyanın görkəmli şairlərindən biridir. Təkcə Koreyada deyil, dünyanın bir çox ölkələrində tanınıb, şeirləri müxtəlif dillərə tərcümə olunub, haqqında yazılıb. Poeziyası milli gələnəksəl xüsusiyyətlərlə Qərb poeziyasını sintez edir. O, həm də azadlıq və demokratiya uğrunda mücadiləçi bir şair kimi tanınır. Kim Jiha onun təxəllüsüdür. Əsl adı Young İl Kimdir.\nKim Jiha Koreyanın Geney Colla bölgəsində doğulub. İlk təhsilini Vonçu məktəbində almış, sonra Seula gedərək əvvəlcə liseyi, daha sonra isə Seul Beynəlxalq Universitetinin estetika bölümünü bitirmişdir. Universitetdə oxuyarkən baş verən hərbi çevrilişlərə biganə qalmamış və tələbə hərəkatlarına qoşulmuşdur. Koreya-Yapon Konfransına (1964) qarşı çıxdığı üçün dörd ay həbs olunmuşdu. 1966-cı ildə Universiteti bitirdikdən sonra uzun müddət hakimiyyətdə olan Jeonq-hee Parkın siyasi hakimiyyətinə qarşı çıxaraq mitinqlərdə iştirak etmişdir. 1970-ci ildə Beynəlxalq Demokratik Gənclər Federasiyasının təşkil etdiyi hadisələrdə yer aldığı üçün təkrar həbs edilmiş və haqqında edam qərarı çıxarılmışdır. Onun həbsi dünya ədəbi, ictimai-siyasi arenasında böyük rezonans doğurmuşdur. Fransadan Jan Pol Sartr və Simone de Belavur, Amerikadan Noam Xomski kimi böyük fikir adamları onu müdafiəyə qalxmışdılar. Bütün bunlar öz təsirini göstərmiş, Kim Jihanın ölüm hökmü həbs cəzası ilə əvəz edilmişdi. 1975-ci ildə azadlığa buraxılmış, lakin müxalif fikirlərini davam etdirdiyi üçün həmin il yenidən həbs cəzasına məhkum edilmiş, bir də beş il sonra azadlığa çıxmışdır. İctimai-siyasi proseslərdəki müxalif düşüncəsi 80-ci illərdən sonra da davam etmişdir. Bu illərdə də Koreya cəmiyyətində gedən ictimai-siyasi mübarizədə Kim Jiha həmişə öndə olmuşdur. 1991-ci ildə siyasi hadisələr zamanı baş verən ölümə etiraz əlaməti olaraq "Coson" qəzetində yazdığı "Gənc dostlar! Tarixdən nəyi öyrənirik: ölüm şeytanlarını dərhal yox etməliyik" yazısıyla baş verən ölümlərə qarşı çıxmışdır. Kim Jiha uzun müddət Koreyanın nüfuzlu qəzetlərində yazdığı köşə yazılarında ölkədə və dünyada baş verən proseslərə münasibət bildirmişdir.\nKim Jiha yaradıcılığa 60-cı illərin sonlarında - "Qırmızı torpaq yol" şeirilə başlayıb. 70-80-ci illərdə yaradıcılığının ən zəngin dövrü olub. Bu dövrdə əsərlərində buddizm, Zen fəlsəfəsinin izləri aydın görünməkdədir. 30-a qədər şeirlər kitabı içərisində "Beş vətən xaini", "Quş", "Qırmızı torpaq", "Susuzluqla yanmaq", "Sevgili vətəndaş", "Həyat və müstəqillik", "Boşluq", "Jiha Kimin hekayəsi" və s. onlarca kitabı oxucular tərəfindən rəğbətlə qarşılanıb.\nÇağdaş Koreya şairi Kim Jihanın şeirlərini orijinaldan oxumaq imkanım olmadığından bu yaxınlarda Türkiyədə çap olunan "Yakıcı susuzluqla" (2018) kitabında tanış oldum. Kitabı türk dilinə koreyalı türkoloq professor Eunkyung Oh xanım tərcümə etmiş və kiçik bir ön söz yazmışdır. Eunkyung Oh xanım yazır: "Şair Kim Jihanın "Yakıcı susuzluqla" adlı şeiri 80-ci illərdə Koreya xalqının demokratiya tutqusundan doğan bir əsərdir". Bu fikir həm də kitabın bütün məzmununu tamlıqla əhatə edir.\n"Yakıcı susuzluqla" kitabında dərc edilən şeirlər Koreya xalqının keçdiyi yolu, etdiyi mücadiləni poetik şəkildə əks etdirir. "Sarı torpaqdan sonra", "Yanvar 1974", "Dönüş yox", "Cəhənnəm-1", "Cəhənnəm-2", "Qaranlıqlar içindən", "Həbsxanada yay günü", "Gecə ölkəsi" və s. şeirlərində şairin mücadilə əzmini təsvir edir və bunu bütün Koreya xalqına yansıtdığını görürük:\nDan ağarırkən arxa küçəyə\nSənin adını yazıram: Ey Demokratiya!\nÇox oldu ağlımdan çıxalı\nÇoxdan vaz keçdim\nsəni yollarda aramaqdan\nSadəcə anılarımda qaldı,\nçox az və silik\nözlədiyimə dair xatirə\nAdını gizli-gizli yazıram:\n"Yanvar 1974" şeiri də həyatının bir parçasını anladır. Həmin vaxt şair etirazlarına görə siyasi rejimə qarşı üsyan etmə suçundan ölüm cəzasına məhkum edilmişdi. Şeirdə sonunu yaxınlığında hiss edən şair ölümlə həmsöhbət olur, ilk dəfə onun əlindən tutur, əbədi ayrılığın yaxında olduğunu dərk edir və ölümün gözünə dik baxanların küçəsinə də mütləq bir gün baharın gələcəyini inamla ifadə edir:\nAh! 1974-cü ilin yanvar ayının ölümünü\nXəyanət deyə adlandıralım\nBütün bədənimizlə rədd edəlim\nSənin əlində qalan tərimin\nSon sıcaqlığının xatirəsi\nYox oluncaya qədər\nŞair demokratiya və ədalət uğrunda mücadilə verən sənətkar ömrünün ən yaxşı vaxtlarını həbsxanada keçirən insanların fədakarlıqlarını alqışlayır. "Dönüş yox" şeirində getdiyi yolun dönüşü olmayacağını bildirir və dostları, qardaşları ilə bir daha belə bir yolçuluğa çıxa bilməyəcəyini söyləyir. Onun şeirlərində işığa doğru bir yol görünür. Müxtəlif mövzulara həsr olunsa da, şeirlərində daim bir işıq görünür. "Qaranlıqlar içindən" şeirində qarşıdakı həbsxananın dəmir barmaqlıqları arxasından işığa tərəf boylanaraq "Məni çağıran kim? - deyə sual edir?\nPaslanmış qızılı qaranlıq,\niki damla göz yaşım\nxırıltılı səs məni çağırır,\nÇatıdakı ququq quşunun\nAyaq izlərinin, qılınc və\ntrompet səslərinin olduğu\nQara buludlu bir gündə.\nKim Jiha çox az-az şairlərdəndir ki, şeirlərində həyatını, həyatda apardığı mücadiləni təsvir edir, apardığı demokratiya mübarizəsi əsərlərində eyni dərəcədə özünü sıx-sıx təzahür edir. Koreya siyasi mühitində elə bir əlamətdar hadisə olmayıb ki, Kim Jiha ona münasibətini bildirməsin. "Sarı torpaqlı yol" şeirində özünün və tərəfdarlarının baş vurduqları yolu poetik şəkildə belə ifadə edir:\nTöküldü üstünə sarı torpaq,\nQan izləri, onu təqib edərək\nMən gedirəm, oğlum\nKim Jihanın "Yakıcı susuzluqla" kitabı "Türkiyədə də susamaqdan yanmaq varmıdır?" şeirilə tamamlanır:\nMən Türkiyəni tanımıram\nHətta günümüzdəki Türkiyəni\nAmma susamaqdan yananların olması,\nqutsal qədəhi qaldıracaq xalqın\nayaq izlərinin var olması deməkdir.\nTərəddüdsüz irəliyə doğru yürüyün!\n"Tərəddüdsüz irəliyə doğru yürüyün!" Kim Jiha həyatda çəkdiyi bütün əzab-əziyyətlərə rəğmən, həmişə irəliyə doğru yürümüş, apardığı mübarizə əzmindən geri çəkilməmişdir. Kim Jihanın poeziyasında mübarizə, mücadilə əzmi qırmızı xətlə keçir; o, inadla sürdürdüyü mübarizəsinə inanır və oxucunu da buna inandırmağa çalışır. Ümidsizlik, qaranlıq, çıxılmazlıq onun poetik fəlsəfəsinə yaddır. Bunun əvəzində etiraz var, başına gələn hadisələri təmkinlə qarşılayır, sanki elə belə də olmalıdır. Onun üçün həyat elə mücadilədən, müqavimətdən, özünütəsdiqdən, ruhən və qəlbən azad olmaqdan ibarətdir. Əminəm ki, Azərbaycan oxucuları tezliklə şairin üsyankar poeziyası ilə tanış olmaq imkanı əldə edəcəklər...


Pulsuz HEVC kodeklərini Windows 11-də necə quraşdırmaq olar (H.265 Video üçün)\nAdətən HEVC və ya H.265 adlanan Yüksək Səmərəli Video Kodlaşdırma hazırda videonun sıxılması üçün standartdır. Əksər yeni məzmunlar HEVC istifadə edərək kodlanır, lakin o, Windows 11-ə daxil deyil və kodeklər adətən pula başa gəlir. HEVC-ni pulsuz əldə etmək üçün burada.\nHEVC nədir və niyə mənə lazımdır?\nHEVC sıxılma alqoritmidir — o, böyük, sıxılmamış (və ya minimal sıxılmış) video faylları götürür və keyfiyyətdə bir qədər azalma ilə onları çox kiçik edir.\nVideo faylların sıxılması Netflix və ya Hulu kimi axın xidmətlərinə internet bağlantınızı tamamilə kəsmədən və ya məlumat qapağınızı keçmədən sizə video göndərmək imkanı verir . Axın xidmətlərindən başqa digər şeylər üçün faydalıdır. Nümunə olaraq, HEVC filmin redaktə prosesində istifadə olunan nəhəng faylları asanlıqla bir Blu-Ray diskinə sığdıra biləcək bir şeyə sıxışdırmaq üçün istifadə olunur.\nƏLAQƏLƏR: HEVC H.265 Video nədir və 4K filmlər üçün niyə bu qədər vacibdir?\nDaha çox cib telefonu istehsalçıları da HEVC üçün dəstək əlavə edirlər. iPhone və iPad kimi bütün yeni Apple cihazları video yazmaq üçün HEVC-dən istifadə edir və Google-dan Pixel telefonları kimi bəzi Android cihazları da bunu edir. Cib telefonunda qeydə alınmış videonun sıxılması sizə onlarla və ya yüzlərlə saatlıq kadrları yazmağa imkan verir, halbuki sıxılmamış və ya minimal sıxılmış formatlar (məsələn, AVI) cihazınızın yaddaşı tam dolu olana qədər yalnız bir neçə saat görüntüyə imkan verir.\nTəəssüf ki, tələb olunan kodeklər standart olaraq Windows 11-də quraşdırılmayıb – siz onları əl ilə quraşdırmalı və ya onlarla birlikdə gələn üçüncü tərəf media pleyerindən istifadə etməli olacaqsınız.\nHEVC kodekləri ilə birlikdə gələn çoxlu üçüncü tərəf proqramları var, belə deyək ki, “qutudan kənarda”. VLC belə proqramlardan biridir və o, fantastik hərtərəfli video pleyerdir . Təhlükəsizlik üçün VLC-ni yalnız onun rəsmi saytından endirməlisiniz .\nWindows 11-də HEVC kodeklərini necə əldə edirsiniz?\nƏgər siz nə vaxtsa daxili proqramlardan birini istifadə edərək Windows 11-də HVEC ilə kodlanmış video faylı açmağa çalışmısınızsa, ehtimal ki, HEVC kodeklərini quraşdırmaq üçün 99 sent ödəməli olduğunuz barədə faydalı məlumat verən pop-up aldınız. Ödəniş HEVC-ni əhatə edən kompleks lisenziyalaşdırma və qonorardan gəlir.\nƏLAQƏLƏR : HEVC-nin varisi: AV1 Codec nədir?\nSiz kodekləri Microsoft Mağazası vasitəsilə pulsuz əldə edə bilərsiniz, lakin axtarış funksiyasından istifadə edərək onu tapa bilməzsiniz. Pulsuz paketi əldə etmək üçün aşağıdakı kodu kopyalayıb veb brauzerinizin ünvan çubuğuna yapışdırın və Enter düyməsini basın:\nSiz linkin kompüterinizdəki proqram vasitəsilə açılmağa çalışdığı barədə xəbərdarlıq mesajı ala bilərsiniz – narahat olmayın, məhz sizin istədiyiniz budur. Davam edin və icazə verin, sonra “Cihaz İstehsalçısından HEVC Video Genişləndirilməsi” adlı proqrama açılmış Microsoft Mağazası səhifəsini görəcəksiniz. "Quraşdır" düyməsini basın və proqramın yüklənməsini və quraşdırılmasını gözləyin.\nQeyd: Əgər siz artıq kodekləri quraşdırmamısınızsa, quraşdırma düyməsi “Açıq” düyməsinin olduğu yerdə olacaq.\nQeyd: Bu, ABŞ-dan kənarda Windows 11 kompüterlərində işləməyə bilər, lakin cəhd etmək zərər verməyəcək.\nVideo faylınızı yenidən cəhd edin. Hər şey düzgün işləmişdirsə, o, Windows 11 ilə birlikdə gələn standart proqramların heç birində problemsiz işləməlidir. Dərhal işləmirsə, kompüterinizi yenidən başladın.\nOla bilsin ki, Microsoft gələcəkdə bunu aradan qaldıra bilər. Biz onu sınaqdan keçirdik və 2022-ci ilin mayında işlədiyini təsdiqlədik, lakin bu təlimatlara sonradan əməl edirsinizsə və link işləmirsə və ya HEVC kodekləri düzgün işləmirsə, bu, yəqin ki, sizin etdiyiniz bir şey deyil. Unutmayın ki, siz həmişə VLC kimi proqrama geri qayıda bilərsiniz, hansı ki, standart olaraq HEVC kodekləri ilə birlikdə gəlir.\nHEVC-nin varisi olan VCC (H.266) da artıq bir neçə ildir ki, rəsmiləşdirilib – çox güman ki, tezliklə bu standartla kodlanmış daha çox məzmun görəcəyik, xüsusən də 8K məzmun əsas yayıma daxil olmağa başladıqda. VCC-nin lisenziyalaşdırma və qonorar strukturu HEVC-dən daha az əngəl törətmək üçün nəzərdə tutulmuşdur, ona görə də həmişə həll yollarından istifadə edərək ilişib qalmayacağımıza ümid etmək üçün əsas var.\nWindows 10 istifadə edirsiniz? Eyni proses HEVC kodeklərini Windows 10 -da pulsuz quraşdırmaq üçün də işləyir.\nƏLAQƏLƏR: Windows 10-da Pulsuz HEVC Kodeklərini Necə Quraşdırmaq olar (H.265 Video üçün)\nPulsuz HEVC kodeklərini Windows 10-da necə quraşdırmaq olar (H.265 Video üçün)\nAbode Ev Təhlükəsizlik Sistemini Necə Quraşdırmaq və Quraşdırmaq olar\nEcobee Ağıllı Termostatı Necə Quraşdırmaq və Quraşdırmaq olar\nHEVC H.265 Video nədir və 4K filmlər üçün niyə bu qədər vacibdir?\nNest Termostatını Necə Quraşdırmaq və Quraşdırmaq olar


ABB-Moskva "MasterCard"ın prinsipial üzvü olub\n22 Fevral 2008 21:02 (UTC+04:00)\nAzərbaycan, Bakı, 22 fevral / Trend , müxbir İ.Xəlilova / Azərbaycan Beynəlxalq Bankı - Moskva (ABB-Moskva) "MasterCard International" beynəlxalq ödəmə sisteminin prinsipial üzvü statusunu alıb, - cümə günü ABB-dən deyiblər. Bank 2005-ci ildən "VISA International" beynəlxalq ödəmə sisteminin assosiasiya edilmiş iştirakçısı statusuna da malikdir.\nÖtən il bank şəxsi "VISA" kartlarının fəal emissiyasını həyata keçirib və təxminən 11 000 kart buraxıb. Kart xidmətinin rahatlığı üçün bankomatların (hazırda onların sayı 25-ə bərabərdir) və POS-terminalların (təxminən 100) sayı daim çoxalır, əmək haqqı layihələri və tərəfdaşlıq proqramları həyata keçirilir.\nBank müasir kart xidmətlərinin hazırlanması və tətbiqinə böyük diqqət yetirir. 2007-ci ildə müştərilərə "Card Transfer" xidməti təqdim olunub. Bu xidmət, bank kartları ilə Rusiya və Azərbaycan arasında pul köçürmələrinin həyata keçirilməsinə imkan yaradır, bu da müəyyən dərəcədə hesab açmadan adi pul köçürmələrinin alternatividir. Tezliklə bankın müştəriləri "MasterCard" kartları da alacaqlar.\n2004-cü ildə Rusiya Mərkəzi Bankının fiziki şəxslərin hesabları ilə rublda və xarici valyutada əməliyyatların həyata keçirilməsinə dair lisenziyanın alınması, Sığorta Əmanətləri Sisteminə daxil olunması, ABB-Moskvaya hesablarla fəal işləmək və fiziki şəxslərin vəsaitlərini cəlb etmək imkanı verib. Strateji prioritet kimi pərakəndə biznesin inkişaf proqramı hazırlanıb və tətbiq edilib.


Dünya koronavirusdan sonra necə dəyişəcək? - Məşhur astroloqdan PROQNOZ | Hokm.Az\nDünya koronavirusdan sonra necə dəyişəcək? – Məşhur astroloqdan PROQNOZ\n05 Yanvar 2021 - 13:16 175\nBəlalı 2020-ci ili artıq geridə qoyduq. Ulduzlara görə, 2021-ci ildə keçən il qurulan cərəyanlar davam etsə də, yaşamaq daha asan olacaq. Pandemiya dünyada təxminən bir il davam edəcək, ancaq əsas gərginlik cari ilin ilk altı ayına təsadüf edəcək. Yanvar ayının ikinci yarısında koronavirus xəstələrinin sayında artım gözlənilir.\nHokm.az xəbər verir ki, bu sözləri “kp.ru”ya Astrologiya Akademiyasının rektoru Mixail Levin deyib. Astroloq bildirib ki, sərhədlər yayda açılacaq, ancaq pandemiya ilə əlaqəli müəyyən məhdudiyyətlər ilin sonuna qədər qalacaq:\nGələn il Ukrayna üçün siyasi və ya sosial baxımdan ciddi təlatümlər gözlənilmir. Böyük hərbi zərbələr və ya meydan nümayişləri də. Ümumiyyətlə, Zelenski ölkəni demokratikləşməyə aparır”.Publika.az\n23 Yanvar 2021 - 23:57\n23 Yanvar 2021 - 22:42\n23 Yanvar 2021 - 22:18\n23 Yanvar 2021 - 17:41\n23 Yanvar 2021 - 14:49\n23 Yanvar 2021 - 11:46\n23 Yanvar 2021 - 10:33


Azərbaycanın qonşuluğunda QİÇS TƏHLÜKƏSİ: 8 min nəfər bu xəstəliyə yoluxub – KƏLBƏCƏRTV\nGürcüstanda QİÇS-ə yoluxma ilə bağlı 570 yeni hal qeydə alınıb.\nKelbecertv.com report.az-a istinadən xəbər verir ki, bu barədə Gürcüstanın İnfeksiya patologiyası, QİÇS və Kliniki immunologiya üzrə Elmi-Praktik Mərkəzindən bildirilib.\nBu ilin noyabrın 10-na olan məlumata əsasən, qonşu ölkədə bu infeksion xəstəliyə yoluxanların ümumi sayı 8004 nəfər təşkil edib ki, onların da 43-ü uşaqdır.\nXəstəliyə yoluxanların 6006-sı kişi, 1998-si isə qadındır. Həmin şəxslərin böyük əksəriyyətini 29-39 yaş qrupuna daxil olan şəxslər təşkil edir. QİÇS 4184 xəstədə inkişaf edib, 1619 nəfər isə ölüb.\nHİV infeksiyasına yoluxma hallarının böyük əksəriyyəti – 2956 fakt olmaqla Tbilisidə qeydə alınıb. Onlardan 87-si xarici ölkə vətəndaşıdır.\nAzərbaycanlıların yığcam yaşadığı Kvemo Kartli bölgəsində 452 nəfər QİÇS daşıyıcısıdır.\nPrevious Çinli uzun illər burnunda dişlə yaşayıb – VİDEO\nNext Metro stansiyalarının adlarıyla bağlı yeni təkliflər…


O, bütün cəmiyyətin köklü dəyişiklik naminə səfərbər ediləcəyinə inanır.\nAzərbaycan Xalq Cəbhəsi Partiyasının (AXCP) sədri Əli Kərimli Amerikanın Səsi radiosuna müsahibəsində 2011-ci ilin əsas siyasi yekunlarından danışıb. Onun fikrincə, 2012-ci il daha aktiv siyasi dinamik il olacaq.\nSual: 2011-ci ilin əsas siyasi yekunlarını necə qiymətləndirirsiniz?\nCavab: 2011-ci ildə vətəndaşlarımızın Azərbaycanda köklü dəyişikliklərə inamı bərpa olunub. Əgər əvvəlki illərdə, 2005-ci ildən 2011-ci ilədək Azərbaycan cəmiyyətində bədbinlik, ruh düşkünlüyü hakim idisə, ölkənin gələcəyi ilə bağlı ümidlər sarsılmışdısa, 2011-ci ildə, xüsusilə ərəb dünyasında baş verənlər və ölkənin daxilindəki bəzi proseslər optimizm yaratdı. Xüsusilə, ölkənin daxilində üç məsələni vurğulamaq istəyirəm. İctimai Palatanın (İP) formalaşıb alternativə çevrilməsi, Ziyalılar Forumunun daha fəal mövqe ortaya qoyması və gənclərin daha ciddi qüvvəyə çevrilməsi, bütün bunların hamısı Azərbaycan vətəndaşlarının sabaha ümidini artırıb.\nSual: Amma, 2011-ci ildə müxalifətin dialoq təklifi qəbul edilmədi. 2012-ci ilə beynəlxalq təşkilatların vicdan məhbusu kimi tanıdığı 16 nəfərlə keçdiniz. 2012-ci ildə siyasi hadisələri necə proqnozlaşdırırsınız?\nCavab: Çox təəssüf ki, dedikləriniz həqiqətdir. Biz, 2012-ci ilə siyasi məhbuslarla keçdik. 2012-ci il Azərbaycan üçün çox mühüm, çətin, dinamik və ümidverici bir ildir. Regionumuzda istər İran ətrafında, istər Ermənistanda, istər Rusiyada və bütövlükdə MDB (Müstəqil Dövlətlər Birliyi-red) məkanında ciddi proseslər gedir. Bu proseslərin Azərbaycana da təsirləri olacaq. Digər tərəfdən, 2012-ci ildə 2011-ci ildə ölkə daxilində başlanmış tendensiyaların daha da güclənəcəyi gözlənilir. Yəni,\nİP-nin daha fəal, daha kütləvi fəaliyyət göstərəcəyi, ziyalıların, vətəndaş cəmiyyətinin daha aktiv mövqe sərgiləyəcəyi və gənclər hərəkatının sözünü daha qətiyyətlə deyəcəyi gözlənilir. Bütün bunların hamısı birlikdə, Azərbaycanda 2012-ci ildə ciddi, köklü dəyişikliklər üçün ümidləri artırır.\nSual: 2013-cü ildə Azərbaycanda prezident seçkiləri keçiriləcək. 2012-ci il prezident seçkilərinə start vəziyyətidir. Siyasi qüvvələr arasında münasibətləri necə qiymətləndirirsiniz? 2013-cü ildə nə olacaq, Əli Kərimli prezidentliyə namizədliyini irəli sürəcəkmi?\nCavab: Biz 2012-ci ildə hər şeyi etməliyik ki, ölkədə siyasi situasiya dəyişsin və prezident seçkiləri indiyədək olan seçkilər kimi formal olmasın. Biz istəyirik ki, həqiqi yarışma olsun, demokratik və azad seçkilər olsun. Dünən bizim İP-nin Koordinasiya Şurasına keçirdiyimiz seçkilər kimi azad və ədalətli seçki olsun. Belə bir seçki mühitini formalaşdırmaq 2012-ci ilin əsas vəzifəsidir. Ona görə də hesab edirəm ki, indidən prezidentliyə namizədliklə bağlı diskussiyaların aparılması, xüsusilə bu iddiaların fərdiləşdirilməsi ümumi işə fayda verməz. Çünki, bir var cəmiyyəti bütövlükdə köklü dəyişikliklər naminə səfərbər edəsən, bir də var hansısa ayrıca namizədin ətrafında səfərbər edəsən. Bu baxımdan, bizim siyasi xəttimiz bundan ibarətdir ki, bütün cəmiyyəti köklü dəyişiklik naminə səfərbər edək.\nSual: Bu günlərdə, gənc fəal, bloger Bəxtiyar Hacıyev prezidentliyə namizədliklə bağlı məqalə ilə çıxış edib. O irəli sürüb ki, 2013-cü il prezident seçkiləri “narazıların razılara qarşı mübarizəsi” şüarı ilə keçirilsin və narazıların vahid namizədinin müəyyənləşdirilməsi üçün ilkin seçkilər keçirilsin. Necə qiymətləndirirsiniz?\nCavab: Hətta, Azərbaycanda da namizədlərin ilkin seçkilərlə müəyyənləşdirilməsi ilk deyil. 2000-ci ildə Müsavat partiyası daxilində namizədlərin müəyyənləşdirilməsi üçün ilkin seçkilər keçirilib, 2005-ci ildə isə Azadlıq blokunda 6 dairə üzrə namizədlərin müəyyənləşdirilməsi üçün ilkin seçkilər olub. Bu bir eksperiment oldu. Ona görə də bu Azərbaycan siyasətçilərinə tanışdır və mən prinsip etibarı ilə bunu mümkün hesab edirəm. Amma bir daha əvvəl dediklərimə qayıtmaq istəyirəm ki, hal-hazırda diqqətin ölkədə köklü dəyişikliklərə cəlb olunmasında maraqlıyam, nəinki seçki müzakirələrinin aparılmasında.\nSual: Ölkədə köklü dəyişikliklər aparılması üçün müxalifət hansı hərəkətlərə baş vurmalıdır? Bir qayda olaraq, iqtidar müxalifətin dialoq təklifini qəbul etmir.\nCavab: Müxalifət ilk növbədə, Azərbaycan xalqının ən müxtəlif təbəqələrini təşkilatlanmağa, demokratik azadlıqlar uğrunda mübarizəyə qoşulmağa sövq etməlidir, həvəsləndirməlidir. Bütün narazı, zərərçəkmiş qüvvələrlə əməkdaşlığın yollarını axtarıb tapmalıdır və xalqı ruhlandırmaq üçün özü də güclənməlidir. Biz bunların hamısını dərk edirik və 2012-ci ildə bunların hamısını nəzərdə tutan ciddi fəaliyyət proqramımız olacaq.\nSual: Müxalifətin iqtidarın xarici siyasət kursundan fərqli görüşləri nədən ibarətdir? Çünki, 2011-ci ildə Ermənistan-Azərbaycan münaqişəsi səhnəsində hər hansı irəliləyiş baş vermədi və Azərbaycan BMT TŞ-nin qeyri-daimi üzvü seçildi.\nCavab: Əvvəla, Azərbaycan hökumətinin bitkin bir xarici siyasəti yoxdur. Xarici siyasətin tək bir vəzifəsi var, sülalə hakimiyyəti üçün maksimum əlverişli zəmin əldə etmək. Azərbaycanın imici də, gerçək milli maraqları da, Qarabağın taleyi də Azərbaycanın mövcud xarici siyasətinin prioriteti deyil. Təsadüfi deyil ki, Azərbaycanın adını bədnam edib BMT-də qazandığımız yerdən Bəşər Əsəd kimi bəşəriyyətin düşməni olan, 5 mindən artıq dinc insanın qətlinə fərman vermiş bir diktatorun müdafiəsi üçün istifadə olunur. Biz isə Azərbaycanı Avroatlantik məkanda təsəvvür edirik, Avropa İttifaqına inteqrasiya olunmaq əsas siyasi xəttimizdir. Biz, Cənubi Qafqazın bütövlükdə bu məkana inteqrasiyasının tərəfdarıyıq. Hesab edirik ki, Azərbaycan və Ermənistan yalnız demokratikləşəndən və bu məkana inteqrasiya olunandan sonra Qarabağ münaqişəsinin nizamlanması mümkün olacaq. Avropaya inteqrasiya xətti irəli sürməklə yanaşı, açığı qonşularımızla da normal münasibətlərin tərəfdarıyıq. Bir sözlə, biz dünyada azadlığın, demokratiyanın yanındayıq, ölkəmizi azad ölkələr ailəsinə qoşmaq niyyətindəyik.\nMüəllifdən: Azərbaycan iqtidarı ölkədə siyasi və iqtisadi sahədə islahatların müsbət nəticələrindən danışır. Ölkə rəsmiləri bir qayda olaraq demokratik, ədalətli və azad seçkilərin keçirildiyini, insanların siyasi fəaliyyətlərinə görə həbs edilmədiyini bəyan edir. Rəsmi Bakı xarici siyasət kursundan da məmnunluqla danışır. Bununla yanaşı, Dağlıq Qarabağ problemi ölkənin ən birinci problemi hesab edilir.


O, kainat gözəlidir – FOTOLAR-Video – Səhifə 115579 – Yenicag.Az\nAna Səhifə Maqazin O, kainat gözəlidir – FOTOLAR-Video\nO, kainat gözəlidir – FOTOLAR-Video\nYeni Çağ Media Qrupu – Dekabr 21, 2015 - 11:46\nAmerikanın “Las-Veqas” şəhərində keçirilən “Kainat gözəli – 2015”-ci il müsabiqəsində 26 yaşlı Filippin nümayəndəsi Pia Alonso Vurtsbax qalib olub.\nİlk olaraq aparıcı Stiv Harvi gözəllik tacını səhvən 21 yaşlı kolumbiyalı gözəl Adiada Qutyerrez Arevaloya təqdim edib. O, səhvən yeni “Miss Kainat” kimi Ariadnanın adını çəkib. Lakin tac kolumbiyalı gözələ təqdim olunduqdan sonra Harvi səhv etdiyini və ona təqdim edilən məktubu yanlış oxuduğunu bildirib.\nBundan sonra müsabiqəsinin ötən ilki qalibi Paulina Veqa tacı Qutyerrerzin başından götürüb və Alonsoya təqdim edib.(Azvision)


10:41 29 İyul 2021\n08:37 04.07.2021 Qısa URL\nBAKI, 4 iyul - Sputnik. Bu gündən iyulun 5-dək ölkə ərazisində ictimai nəqliyyat işləməyəcək.\nSputnik Azərbaycan bildirir ki, Nazirlər Kabineti yanında Operativ Qərargahın iyunun 29-da verdiyi qərarına əsasən, 2021-ci il 4 iyul saat 00:00-dan 5 iyul saat 06:00-dək ictimai nəqliyyatda, həmçinin Bakı Metropolitenində sərnişindaşıma fəaliyyəti dayandırılıb.\nHəmçinin şənbə-bazar məhdudiyyətləri avqust ayınadək uzadılır. Yəni qərarla 2021-ci il 10 iyul saat 00:00-dan 12 iyul saat 06:00-dək, 17 iyul saat 00:00-dan 19 iyul saat 06:00-dək, 24 iyul saat 00:00-dan 26 iyul saat 06:00-dək, 31 iyul saat 00:00-dan 1 avqust saat 06:00-dək ictimai nəqliyyatda, həmçinin Bakı Metropolitenində sərnişindaşıma fəaliyyəti dayandırılır.\nmetro, avtobus, qadağa, istirahət günləri, ictimai nəqliyyat, nəqliyyat


Ərdoğanın sensasion gedişi: “Sülh çeşməsi” necə başladı?\n10 Oktyabr 2019 16:36\nTürkiyənin Suriyada antiterror əməliyyatı başlatması zəruri idi. Əslində, bu əməliyyatın başlaması yox, niyə belə gec başlaması müzakirə edilə bilər.\nBu sözləri Axar.az-a açıqlamasında “Teleqraf” Media Qrupunun rəhbəri, politoloq Aynur Camalqızı Türkiyənin Suriyanın şimal-şərqində başlatdığı “Sülh çeşməsi” (Barış Pınarı) əməliyyatını şərh edərkən deyib. O bildirib ki, mövcud şərtlər Türkiyənin bu əməliyyata başlamasını qaçılmaz edirdi:\n“Bəzi iddialara görə, Türkiyə xarici siyasətdə müəyyən nöqsanlara yol verdiyi üçün ordunun müdaxiləsi zərurəti yarandı. Təbii ki, bu versiyanın heç bir əsası yoxdur. Suriyada bütün qlobal və regional güclər təkcə siyasəti ilə yox, həm də ordusu ilə iştirak edir. Çünki bu elə bir problemdir ki, orada “siyasəti düzgün qurmadım deyə, ordudan istifadə etməyə məcburam” düşüncəsi yoxdur. Suriyada illərdir müharibə gedir, qlobal güclər maraqlarını qorumaq üçün bölgəyə ordu yeridiblər. Eyni məntiqlə, “siyasətləri doğru olmadığı üçün ABŞ, Rusiya və ya İran hərbçiləri Suriyaya yeridilib” tezisi irəli sürülməlidir. Suriyada problem görünəndən daha dərindir və qlobal və regional güclərin hərbi birlikləri əraziyə təsadüfən yerləşdirilməyib. Belə şəraitdə Türkiyənin yalnız siyasi danışıqlarla PKK-YPG terroruna qarşı mübarizə aparmasının daha doğru olduğunu iddia etmək Suriyada mövcud olan qlobal güclərin tezisini təkrarlamaqdan başqa bir şey deyil. Türkiyəyə qarşı bu arqumentdən istifadə edənlərin əksəriyyəti min kilometrlərlə uzaqda yerləşən ölkələrdir, ancaq orduları Suriyadadır. Bu və ya digər qrupu silahlarla təchiz edənlər və bir terrorçuya qarşı digər terrorçuya dəstək verənlər hansı məntiqlə Türkiyədən “yalnız danışıqlar” tələb edə bilərlər?”\nPolitoloqun fikrincə, əksinə, Türkiyənin əməliyyat öncəsi apardığı diplomatik danışıqları və siyasətini yalnız misilsiz adlandırmaq olar:\n“Suriyada ən ciddi maraqları olan və bu əməliyyatın keçirilməsini istəməyən əsas ölkələr ABŞ və Rusiyadır. Ərdoğanın qətiyyəti və şəxsi nüfuzu sayəsində Tramp əməliyyat ərazisindən ABŞ hərbçilərinin çıxarılmasına qərar verdi. Bu qərardan sonra Trampın hansı təzyiqlər altında necə açıqlama verməsini bir kənara qoyaraq, fakta diqqət edək. Fakt isə odur ki, ABŞ-ın əməliyyatı pisləməsinə rəğmən ordusunu Suriyanın şimal-şərqindən çəkməsi və türk ordusuna yaşıl işıq yandırması Ərdoğanın diplomatik qələbəsidir.\nİkinci tərəf isə Rusiyadır. Ötən gün Rusiyanın da bu əməliyyata qarşı olduğu barədə açıqlaması gəldi, bu gün isə Rusiya XİN rəhbəri Sergey Lavrov açıq mətnlə Türkiyənin həssaslığını anladıqlarını və ABŞ-ın yanlış siyasətinin nəticəsində Türkiyənin Suriyanın şimalına ordu yeritməyə məcbur olduğunu bildirdi. Bu, Türkiyəyə birbaşa dəstək anlamına gəlir. Beləliklə, türk ordusunun türk liderin siyasi-diplomatik uğurunu davam etdirmək üçün Suriyaya girdiyi göz önündədir”.\nPolitoloq bildirib ki, “Sülh çeşməsi” əməliyyatı ilə bağlı yeganə kəskin reaksiya verən dövlət İrandr. İranın açıqlamasından sonra Türkiyənin Xarici İşlər naziri Mövlud Çavuşoğlunun dərhal İranla diplomatik əlaqəyə girməsi və Suriyanın ərazi bütövlüyünü dəstəklədiyini bir daha bəyan etməsi də Türkiyə siyasətinin nə qədər həssas və aktiv çalışdığını göstərir:\n“Ankara sübut edib ki, burada Türkiyə dövlətinin suverenliyinə, milli təhlükəsizliyinə təhdid təşkil edən terror qruplaşmalarına qarşı əməliyyat aparır. Əlbəttə ki, bölgədəki dövlətlərin hər birinin maraqları bu məqamda Türkiyənin milli maraqları ilə toqquşur və onlardan Türkiyəyə açıq dəstək gözləməyə ehtiyac da yoxdur”.\nA.Camalqızının sözlərinə görə, Türkiyənin bu əməliyyatla böyük maliyyə itkisi ilə üzləşəcəyi barədə iddialar da birtərəflidir:\n“Əlbəttə, hərbi əməliyyat zamanı can və mal itkisi qaçılmazdır, sanksiyalar da istisna deyil və Türkiyə iqtisadiyyatında çalxalanma ola bilər. Ancaq birincisi, ölkənin milli təhlükəsizliyi müzakirə mövzusu olanda can və mal itkisi arxa plana keçir. İkincisi, Türkiyənin suriyalı miqrantlara il ərzində xərclədiyi milyardları nəzərə almaq lazımdır.\nTürkiyə 3.5 milyon suriyalı qaçqın üçün indiyə qədər 40 milyarddan artıq vəsait xərcləyib. Bunun müqabilində Avropa Birliyi vəd etdiyi 5 milyardın heç yarısını verməyib. Halbuki Türkiyə suriyalı qaçqınların Avropaya qapısını açsa, Avropada ciddi problemlər yaşanar.\nÜçüncüsü, suriyalılarla Türkiyənin yerli əhalisi arasında vaxtaşırı toqquşmalar, qarşıdurmalar yaşanır. Bu da Türkiyə hakimiyyətini ciddi şəkildə narahat edir. Ərdoğan məcburdur ki, dövlətin təhükəsizliyini və daxili sabitliyi təmin etmək, sosial gərginliyi aradan qaldırmaq və hər il bir neçə milyardlıq ziyanın qarşısını almaq üçün bu hərəkatı həyata keçirsin. Yəni Türkiyənin mal və can itkisini hesablayanlar 3,6 milyon suriyalı qaçqının saxlanılmasına xərclənən vəsaiti, bu qaçqınların içərisində müəyyən kriminal ünsürlərin olmasını və onların Türkiyədə qətl və soyğunlar törətməyə meyilliliyini nəzərə almalıdırlar. AKP-nin seçkidə İstanbulu itirməsinin bir səbəbi də qaçqınlara münasibətdir. Xatırlayırsınızsa, Ə.İmamoğlu İstanbuldan 800 min miqrantı çıxaracağını vəd etdi və bu vəd ona xeyli səs gətirdi. Demək, yerli əhalinin qaçqınlarla problemləri var və bunu da AKP hakimiyyəti birdəfəlik həll etmək, təhlükəsiz bölgə yaradıb, suriyalı qaçqınları ora yerləşdirmək istəyir”.\nA.Camalqızı əməliyyatın vaxtının da həlledici olacağını qeyd edib:\n“Türkiyə bu əməliyyata uzun müddətdir ki, hazırlaşır: həm ordunun hazırlığı, təchizatı, həm də diplomatik səviyyədə. Ona görə də ən qısa müddətdə əməliyyatın başa çatması arzulanandır. Çünki ABŞ-da da artıq “dərin dövlət” hərəkətə keçib. Türkiyəyə əməliyyatı tamamlamaq üçün 90 gün vaxt verilməsi gündəmə gətirilib. Ehtimal ki, Türkiyənin də hədəfi bu müddətdə əməliyyatı uğurla tamamlamaqdır”.